Tahukah Anda Elemen Air Dalam Dekorasi Rumah Adalah Salah Satu Terapi Penting Masa Kini

Perlukah Kita Memasang Hiasan Air di Rumah dan Bagaimana untuk Membuat Pilihan Terbaik?

Ubah persekitaran kediaman anda dengan hiasan air yang menenangkan untuk suasana Zen di rumah.

Air sememangnya sesuatu yang penting bagi semua bentuk hidupan, tetapi tahukah anda bahawa air juga merupakan elemen positif yang melambangkan peredaran, kebijaksanaan, kemurnian, keberuntungan, kekayaan dan banyak lagi maksud simbolik yang lain?

Meskipun dengan kesan evolusi budaya sepanjang zaman, pemahaman yang kekal dan masih diterima orang ramai adalah bahawa pembinaan hiasan air mampu mengalirkan tenaga positif masuk ke rumah. Di samping makna simbolik ini, pembinaan hiasan air juga semakin popular sejak kebelakangan ini oleh kerana faedah yang diberikannya. Salah satu daripada banyak kelebihannya termasuk fungsinya sebagai sistem penyejukan cekap tenaga yang semula jadi untuk rumah, terutama bagi kita yang berada dalam iklim tropika sepanjang tahun. Baik di dalam atau di luar rumah, kawasan di mana hiasan air dibina akan mewujudkan suasana sejuk dan nyaman.

Hiasan air di rumah bukan hanya mewujudkan suasana yang menenangkan dan aman di kediaman, ia juga membantu melenyapkan tenaga negatif daripada kehidupan harian kita. Waktu PKP yang telah memaksa kita tinggal di rumah sudah tentu mengakibatkan detik-detik negatif terutamanya apabila kita perlu menyesuaikan diri dengan konsep bekerja di rumah dimana kita perlu menumpukan perhatian sambil mengabaikan sebarang gangguan. Oleh itu, ianya penting untuk kita memastikan persekitaran di rumah kekal aman dan damai demi fikiran yang tenang apabila berada di rumah. Penambahan hiasan air di rumah adalah satu pilihan yang bijak kerana penyelidikan telah menunjukkan bahawa terapi bunyi mampu menenangkan jiwa dan bunyi aliran air merupakan salah satu bunyi yang mampu meningkatkan daya perhatian seseorang.

Ramai yang mungkin inginkan hiasan air di kediaman mereka namun mungkin teragak-agak kerana pada anggapan umum, hiasan air hanya boleh dibina di luar rumah atau memerlukan kawasan tanah yang besar. Sebaliknya, hiasan air boleh dimasukkan ke dalam rumah yang kecil seperti kondominium untuk mendatangkan aura alam yang menenangkan. Dengan perancangan yang teliti dan pemilihan hiasan air yang sesuai, anda boleh menikmati banyak kelebihan tanpa mengeluarkan wang yang banyak!

1. Kenal pasti tempat yang ‘sempurna’

Aspek pertama dan paling penting yang harus dipertimbangkan ketika memasang hiasan air adalah ketentuan lokasi yang sesuai di rumah, kerana pemilihan ukuran, reka bentuk dan bahan hiasan air bergantung pada lokasi yang dipilih. Kenal pasti ruang yang tidak terpakai di rumah anda, sama ada di sudut belakang, di bawah tangga, atau di atas meja untuk menyemarakkan suasana yang tenang tanpa perubahan yang terlalu besar yang mungkin mengganggu rutin harian anda. Selain itu, untuk memastikan kebersihan air, pastikan anda mencari lokasi yang selamat dan mempunyai sumber elektrik supaya anda tidak perlu menarik kabel sambungan dengan terlalu panjang!

2. Pilih hiasan air yang sesuai dengan reka bentuk dalaman dan penggunaan anda

Setelah mengenal pasti lokasi yang sesuai, anda boleh mula memilih hiasan air kesukaan anda! Ada pelbagai jenis hiasan air yang ditawarkan di pasaran dan anda boleh memilih yang paling sesuai dengan ruang dan penggunaan anda. Beberapa jenis hiasan air yang boleh diletakkan di rumah termasuk air pancut dinding, dinding air, air pancut lantai dan air pancut yang boleh diletakkan di atas meja. Sebagai contoh, anda boleh mengganti hiasan dinding dengan air pancut yang dipasang di dinding yang tidak akan mengambil ruang yang banyak. Selain sebagai hiasan, hiasan air seperti dinding air dapat digunakan sebagai pembahagi ruang untuk memisahkan ruang di rumah dengan cara yang unik dan artistik. Air pancut yang boleh diletakkan di atas meja adalah pilihan yang paling sesuai bagi mereka yang inginkan sesuatu yang lebih kecil dan ia tidak memerlukan banyak usaha untuk menyelenggara. Ia juga lebih mudah untuk dipasangkan pada harga berpatutan berbanding pilihan lain.

3. Pilih bahan yang sesuai untuk hiasan air anda

Bagaimana anda mementingkan pemilihan perabot atau hiasan yang sesuai dengan reka bentuk dalaman rumah, begitu juga pentingnya untuk anda memilih bahan yang sesuai untuk hiasan air anda demi keselamatan dan kemudahan penyelenggaraan. Hiasan air biasanya diperbuat daripada bahan yang berat seperti porselin, batu, marmar, gentian kaca, seramik, logam dan lain-lain. Oleh itu, ianya penting untuk membuat pilihan yang sesuai dengan reka bentuk kediaman anda untuk memastikan keselamatan. Sebaiknya berjumpalah dengan pakar atau penyedia perkhidmatan untuk menilai tahap keselamatan lokasi pilihan untuk memasang lekapan. Walaupun anda memilih hiasan air yang kecil untuk diletakkan di atas meja, pastikan meja anda cukup kukuh untuk menahan berat lekapan.

4. Pastikan air terus mengalir dan jaga kebersihan persekitaran air

Ramai yang mungkin ragu-ragu untuk membina hiasan air di rumah kerana ia memerlukan masa untuk membersih dan menyelenggara, terutama bagi mereka yang ingin memelihara ikan kerana makanan ikan dan sisa yang dihasilkan akan menimbulkan bau yang kurang menyenangkan. Untuk memastikan air mengalir secara berterusan, anda memerlukan pam bersesuaian untuk memastikan aliran air yang cantik dan lancar sambil mengelakkan percikan yang tidak diingini yang akan menyebabkan kerosakan

pada lantai dan perabot berdekatan. Encik Koo Zao Cheong, Pengurus Pembangunan Serantau Waterco mengatakan bahawa pemasangan hiasan air bukanlah satu prosedur yang rumit dan mahal jika peralatan yang sesuai dipasang dengan betul pada awalnya.

“Ada orang mengalami masalah dengan hiasan air mereka setelah jangka waktu tertentu mungkin berpunca daripada beberapa sebab, salah satunya dan yang paling umum adalah peralatan yang dipasang mungkin tidak tepat untuk penggunaan hiasan air mereka. Contohnya, ukuran pam yang dipilih akan menentukan aliran air yang diingini, atau justeru akan menyebabkan air memercik ke mana-mana dan membazirkan air,” kata Encik Koo.

“Apa-apa yang berkaitan dengan air dan elektrik mesti dikendalikan dengan berhati-hati. Oleh itu, jika penyelidikan dilakukan dengan tepat, sesiapa pun boleh memiliki hiasan air yang mengalir lancar di rumah mereka.”

Untuk memastikan aliran air yang baik dan masa pembersihan yang paling minimum, pastikan anda memilih pam berkualiti tinggi dan cekap tenaga seperti jenama Waterco (syarikat penyedia penyelesaian sehenti yang terkemuka untuk persekitaran air yang selamat dan sihat). Pilihan ini bukan sahaja dapat membantu menjaga persekitaran air untuk kekal sihat dan selamat, ia juga akan mengurangkan kos elektrik untuk penggunaan pam sepanjang hari.

Tak kira saiz rumah anda, pemasangan hiasan air sudah terbukti bukanlah sesuatu yang sulit asalkan anda memahami ruang dan keperluan kediaman anda. Sama ada anda memilih air pancut berskala besar di halaman rumah atau lekapan kecil untuk diletakkan di atas meja, mulailah merancang untuk membawa suasana semula jadi dan menenangkan untuk diri anda dan juga untuk yang tersayang.

Bukanlah mudah untuk Nuraishah membuat keputusan meninggalkan kariernya sebagai Pereka Grafik dan pulang ke kampung halaman bagi memulakan kehidupan baru sebagai petani. Nekad dan yakin dengan rezeki yang telah ditetapkan, kini sudah tujuh bulan beliau menjalani rutin harian yang serba ringkas berbanding dengan kehidupan ditengah hiruk piruk kawasan bandar.

Pada usia 27 tahun, Nuraishah telah menjadi inspirasi buat ramai orang diluar sana supaya tidak takut untuk mengejar cita-cita yang membuatkan kita lebih gembira dalam jangka masa yang lebih panjang.

Nuraishah yang tinggal bersama ibu dan seekor kucing kesayangannya kini menjalani rutin harian dengan pergi ke kebun setiap pagi dan menjual hasil tanaman organik sebagai sumber pendapatan.

” Terdapat lebih kurang 20 jenis sayur yang saya sentiasa tukar setiap kali menuai. Antaranya bayam, tomato, terung, bendi,sawi,, salad dan juga daun sup”, ujarnya.

Menurutnya lagi, bukanlah mudah untuk memulakan dan menguruskan kebun tersebut, memandangkan 95% kerja dikebun diuruskan oleh Nuraishah sendiri. Tetapi beliau tetap positif dan optimis dalam meneruskan transformasi hala tuju kehidupannya.

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi

Musim PKP ni ramai kaum Adam mengisi masa dengan menukang. Kalau dah menukang tu, tahu je lah kan barang-barang atau kelengkapan nya banyak juga. Nak simpan dalam ” tools box biasa, bukan tak muat. tapi susan nak ambi. Terkais-kais dan silap-silap perlu keluarkan barang lain dulu.

Apa kata kita DIY “Tools Box” jimat ruang macam yang dikongsikan oleh Azrul Ahmad ni.


Ini Amalan Penyubur Dan Penyebab Keberkatan Harta Dan Rezeki

Mencari keberkatan rezeki adalah sesuatu yang dituntut di dalam agama Islam. Rezeki yang berkat dan mendapat rahmat Allah swt besar maknanya di dalam kehidupan kita. Kerana rezeki yang baik adalah salah satu faktor kebahagian jiwa insan yang hidup di dunia ini.

Puan Che Salamiah binti Malik, adalah seorang usahawan Zakat Selangor dalam bidang pemprosesan makanan rempeyek. Beliau merupakan usahawan Zakat Selangor daripada daerah Klang yang telah menerima bantuan Zakat Selangor iaitu bantuan Modal Pusingan sebanyak 1,000.00 pada Mei 2014 dan 2,000.00 pada Disember 2017.

Beliau juga telah menerima bantuan bagi Label Produk di bawah pembangunan produk berjumlah 3,500.00 bagi menaik taraf pembungkusan produknya.

Manakala usahawan Norazimah Hazmi mendapat bantuan Zakat Selangor di bawah projek usahawan lori bergerak. Pada Julai 2016, beliau juga menerima bantuan modal pusingan sebanyak 1,500.00 dan bantuan peralatan perniagaan sebanyak 1,870.16.

Beliau aktif menjalankan perniagaan beliau secara bergerak di merata tempat tanpa mengira waktu di tapak niaga seperti pasar malam, karnival, majlis-majlis, bangunan kerajaan dan sebagainya. Komitmen baik yang ditunjukkan beliau dengan menyertai pelbagai program anjuran Zakat Selangor terzahir jelas pada perniagaannya yang berkembang maju.

Dua kisah yang sangat memberi inspirasi ini mungkin tidak disedari oleh ramai orang. Mereka berdua adalah contoh usahawan yang dulunya penerima zakat, kini menjadi pengeluar zakat perniagaan. Inilah rahsia keramat dalam keberkatan menunaikan zakat, iaitu menyuburkan perniagaan dan menambahkan keberkatan rezeki.

SENANGNYA KIRA ZAKAT PERNIAGAAN

Kira mudahnya ialah dengan mengira hasil Aset Semasa ditolak dengan Belanja/Liabiliti Semasa, darab dengan 2.5%.

ASET SEMASA tu bermaksud : Baki tunai di bank, baki tunai di tangan, hutang yang dijangka akan diterima dan nilai stok niaga boleh jual.

LIABILITI SEMASA pula bermaksud: Hutang pembekal dan hutang-hutang lain seperti bil eletrik, air dan sewa pejabat.

Maka, jumlah aset semasa ditolak dengan libiliti semasa didarabkan pula dengan 2.5%. Maka dapatlah jumlah zakat yang kena ditunaikan.

Ramai yang menyangka memiliki bilik tidur yang cantik dan sempurna sudah memadai untuk mendapat tidur yang baik. Tanggapan itu meleset sama sekali, ramai diluar sana lupa dengan kelengkapan wajib untuk tidur yang perlu di ambil kira sebaiknya memiliki sebuah kamar beradu.

Katil dan tilam serta bantal yang selesa adalah perkara paling utama yang perlu diambil kira untuk menikmati tidur yang berkualiti. Ribuan ringgit berhabisan untuk menghias sebuah bilik tidur. Tidak salah jika berbelanja sedikit untuk mendapatkan kelengkapan kamar yang bermutu tinggi.

Pakar tidur AmLife International telah mencatatkan satu lagi mercu jaya dengan pelancaran produk terbarunya, selimut kesihatan dan kecantikan serba maju yang dinamakan Ampower Platinum. AmLife mula memartabatkan kedudukannya sebagai pakar kesihatan tidur serba lengkap.

Pengasas dan Presiden AmLife, En. Lew Mun Yee menerangkan bahawa tidur amat penting dan syarikat berazam untuk membantu orang ramai meningkatkan tahap kesihatan menerusi tidur yang berkualiti. Dalam usaha menggiatkan misinya menjadi pakar kesihatan serba lengkap, AmLife merancang untuk memperkenalkan satu siri produk yang menambah baik kesihatan dan kehidupan pelanggan menerusi tidur yang berkualiti.

AmLife telah melancarkan selimut platinum berkualiti Ampower yang membolehkan pelanggan menjadikan badan mereka lebih sihat dan tampak muda selepas bangun tidur menggunakan teknologi kecantikan dan penjagaan kesihatan inovatif. Matlamatnya bukan sahaja untuk menjaga kesihatan tubuh badan tetapi juga  untuk kulit yang cantik dan berseri menerusi tidur yang berkualiti.

Dikilang 100% di Jepun, fabrik ini diperbuat daripada serat platinum dan kapas bermutu tinggi yang lembut dan licin bak sutera. Ciri pengudaraan membantu menentang kelembapan dan kedinginan suhu bilik, menggalakkan metabolisme dan melengahkan penuaan.

Ampower Platinum menghasilkan satu trilion getaran sesaat yang membantu mengubah struktur molekul air dalam badan manusia. Dengan kelompok molekul air yang lebih kecil, molekul air menjadi lebih aktif, memastikan badan kita kekal sihat dan terhidrat.

Keadaan ini seterusnya menggalakkan peredaran limfa, mempercepatkan pembuangan toksin daripada badan, dan menguatkan pertahanan badan terhadap angin, kesejukan dan kelembapan. Ia juga membantu meningkatkan tahap keimunan badan, lantas menyegarkan semula badan dan menghasilkan kulit yang cerah dan berseri.

10 Manfaat Ampower Platinum:

2. Membantu memulihkan dan menyegarkan semula kulit

3. Menggalakkan peredaran limfa

4. Menggalakkan tidur berkualiti

5. Mencetus metabolisme dan penyahtoksinan

6. Memulihkan sistem imun

7. Meningkatkan kesan menguruskan badan

8. Meningkatkan tumpuan

9. Meningkatkan fleksibiliti otot

10. Mengawal suhu badan – melindungi badan daripada pengaruh “angin, kesejukan & kelembapan”

Rumah yang lebih besar di luar bandar menarik lebih banyak pembeli dan menunjukkan tanda-tanda harga akan melonjak tinggi.

Janji peluang pekerjaan dan pertumbuhan bandar, antara banyak faktor lain telah menarik penduduk yang besar ke bandar. Menurut National Geografi, separuh daripada populasi global sudah tinggal di bandar, dan menjelang tahun 2050 dua pertiga penduduk dunia dijangka tinggal di kawasan bandar.

Dengan semakin banyak orang yang tertarik ke arah pusat bandar, harga harta tanah di bandar-bandar besar sudah akan terus meroket selama bertahun-tahun. Selain itu, dengan pandemik yang berterusan menimbulkan pelbagai cabaran bagi kebanyakan industri, orang menghabiskan lebih banyak masa di rumah dan mengubah kediaman mereka menjadi ruang pejabat.

Oleh itu, dengan menyedari betapa pentingnya rumah yang luas dan selesa ditambah dengan peningkatan nilai harta tanah di bandar-bandar besar yang semakin meningkat, kini keluar dari kelompok tersebut dan menetap di rumah yang lebih besar dan lebih murah di pinggir Kuala Lumpur.

Salah satu contohnya ialah projek kediaman IJM Land Bhd Seremban 2, Rimbun Jasmine di Negeri Sembilan yang sepenuhnya dilaksanakan dalam masa tiga jam dari pratonton peribadinya pada bulan September tahun ini.

Pada tahun 2016, dilaporkan bahawa harga purata rumah di Kuala Lumpur adalah RM749,305. Walau bagaimanapun, pembeli Rimbun Jasmine dapat memiliki rumah pautan dua tingkat yang luas dengan susun atur 4-bilik tidur dan 3-bilik mandi dari RM 542,800 dan seterusnya, sementara bumis menikmatinya dari RM 488,520 dan seterusnya. Lebih-lebih lagi, susun atur yang luas menjadikan ruang yang mencukupi yang dapat dikategorikan untuk pelbagai aktiviti bermain, kerja dan belajar harian, menjadikan Rimbun Jasmine sebagai nilai wang yang besar.

Berdasarkan data dan statistik yang dikumpulkan semasa tinjauan peribadi Rimbun Jasmine, IJM Land telah melaporkan bahawa demografi pembeli rumah menunjukkan bahawa orang dari Negeri Sembilan terdiri daripada 68% pembeli, diikuti oleh Selangor (12%), Kuala Lumpur (8%) , Melaka (4%) dan Johor (3%), dengan negeri lain merangkumi baki 5%.

“Berbanding dengan hartanah serupa yang ditawarkan di pusat kota, kami percaya bahwa Rimbun Jasmine memiliki keunggulan dalam hal harga, ruang darat dan lingkungan yang tenang yang diminati sekarang. Ini terbukti, apabila lebih dari 30% pembeli rumah Rimbun Jasmine berasal dari negara asing, bahawa pasar merembes ke kawasan pinggir bandar dengan rumah yang lebih besar dengan harga yang lebih rendah, ”kata Dato Hoo Kim See, Pengurus Besar Kanan (Wilayah Tengah) IJM Land.

Sebagai Bandar Perdana IJM Land, Seremban 2 sendiri juga berperanan besar dalam pergeseran ini kerana perbandaran yang berkembang pesat di Negeri Sembilan memanfaatkan ruang hijau yang luas dan luas, menawarkan gaya hidup yang damai dan santai yang dapat membantu penduduk mereda sambil menikmati faedah alam. Kawasan taman seluas 45 ekar yang meliputi kawasan perbandaran dan seluas 30 ekar
kompleks sukan juga mendorong kehidupan sihat dan seimbang bagi penduduk yang sukar dicapai dari kehidupan bandar yang sibuk.

Harta tanah di bandar mengambil harga yang tinggi terutamanya kerana berdekatan dengan infrastruktur dan kemudahan asas. Walau bagaimanapun, bandar Seremban 2 yang mandiri telah menetapkan tanda aras untuk taraf hidup di Negeri Sembilan dengan penduduk yang mempunyai akses cepat ke banyak perkhidmatan komersial dan runcit seperti AEON Mall, Mydin Mall, Tesco, Palm Mall dan NSK Trade City dalam jarak 5km. Kedai-kedai yang sesuai untuk mendapatkan keperluan asas, pelbagai kemudahan perubatan seperti hospital dan klinik, dan ketersediaan cawangan bank dan sekolah utama akan meningkatkan lagi kemudahan tinggal di bandar.

Dengan lokasi strategik berhampiran lebuh raya utama, penduduk Seremban 2 berada berdekatan dengan Lebuhraya Utara-Selatan, lebuh raya ELITE dan LEKAS yang menyediakan akses cepat ke dan dari kawasan panas utama seperti Kuala Lumpur, Putrajaya, Cyberjaya, Melaka. Selain itu, penduduk juga boleh mengakses jalan bebas tol yang menghubungkan secara langsung bandar ke KLIA dan KLIA2.

Walaupun pasaran hartanah di Seremban sedikit dibandingkan dengan pertumbuhan pesat yang dialami oleh kota-kota besar, perkembangan masa depan di daerah ini menunjukkan pertumbuhan nilai harta tanah yang menjanjikan.

Sebagai sebahagian daripada ‘Greater Kuala Lumpur Conurbation’, projek pembangunan Malaysian Vision Valley (MVV) yang disebut-sebut sebagai koridor ekonomi baru negara ini akan meliputi sebidang tanah besar di Negeri Sembilan, termasuk Seremban.

“Walaupun hartanah di pusat bandar masih dianggap sebagai pelaburan yang lebih baik dengan peningkatan nilai harta tanah yang cepat dan hasil sewa yang lebih baik, kami yakin bahawa Seremban berada dalam kedudukan yang baik sebagai hab ekonomi utama masa depan yang akan menyumbang kepada pertumbuhan pasaran harta tanah di kawasan itu dengan pantas, ”tambah Dato’ Hoo.

IJM Land kini mensasarkan untuk melancarkan rumah pautan 2 tingkat yang cukup besar (Rimbun Kiara) dan rumah pautan satu tingkat (Rimbun Aman) dengan harga yang berpatutan dan skim mudah dimiliki pada Q1 2021 untuk membuat pembelian rumah mungkin untuk selamanya.

Jadilah pembeli bijak dalam hartanah, ini mampu menjamin masa depan anda dan keluarga anda pada masa akan datang. Celik Hartanah!


Kipas Lama Kembali Pada Kelajuan Asal Dengan Modal Tak Sampai RM10!

Ketika musim panas, kalau boleh semua kipas kita nak buka. Tetapi yang menjadi masalah adalah apabila kipas yang ada sudah tidak berfungsi seperti ketika baru dibeli. Walaupun sudah dibuka pada kelajuan maksimum, kipas masih lagi terasa seperti tiupan angin yang tidak bermaya. Jadi buat apa buka kipas kan? Membazir elektik saja.

Alat yang perlu dibeli:
1. Pemuat atau Kapasitor – RM4
2. Solder timah – RM2.10

Langkah-langkahnya:

1. Pertama sekali, buka ‘sangkar’ kipas dan buka skru penutup kepala kipas sehingga terbuka penutup depan tersebut.

2. Kemudian, tanggalkan telinga iaitu penutup pada bahagian atas dimana berfungsi untuk membolehkan kipas berpusing. Kipas seperti ini kebiasaanya boleh dicabut terus tetapi ada juga jenis yang kena buka skru di dalamnya.

3. Selepas itu, buka penutup motor dan anda boleh nampak kotak hitam (kapasitor).

4. Kemudian, lihat kapasitor anda, macam Kapasitor pada kipas saya value 1.5 uF (micro-farad). Beli di kedai hardware mengikut value tersebut atau beli value lebih sedikit tetapi jangan terlalu tinggi kerana motor kipas boleh rosak dalam jangka masa panjang.

5. Beli ikut value tu ATAU untuk kipas yang lama, boleh beli value lebih sikit. Saya beli 2.0uF. Jangan beli lebih banyak kerana motor boleh rosak untuk jangka masa yang panjang. Harga benda ni RM4.

6. Memandangkan benda tu sudah ada di luar, saya terus potong dan solder dgn kapasitor baru.

7. Gunakan tape plastik hitam untuk wayar tersebut. Solder dengan timah beli di kedai eco RM2.

8. Siap semua skru semula seperti asal.

SIAP! Lepas ini tiada lagi hari panas yang mengganggu prestasi. Selamat mencuba semua.

Ramai memberi perspektif sangat negatif terhadap kediaman jenis flat. Namun ramai telah mengubah perspektif tersebut seperti yang dilakukan oleh Cikgu Farid Saadul Baharim.

Rumah pertama yang dibina untuk menjadi syurga bersama isteri dan isi rumah yang bakal hadir merupakan sebuah flat yang diubah sui interior bak kondo. Pemilik yang suka dekorasi rumah telah memilih rona hitam dan putih sebagai tema.

Pemilihan tema hitam putih dalam rumah tidak salah cuma kena pandai main warna

Bagi pemilik, dekorasi kediaman perlu seimbang dan yang paling penting tidak sarat dengan aksesori dan perabot. Yang paling penting dalam ubahsuai kediaman sempit ini adalah perancangan.

Upah pekerja untuk melakukan ubah suai di anggarkan lebih kurang RM 10K. Untuk kemasan seperti jubin, sinki, pintu, sliding door dan sebagainya di beli sendiri selepes melakukan pelbagai rujukkan dan survey.

Wainscoting juga saya dan isteri saya buat sendiri dgn bajet RM250 sahaja berbanding upah org buat sampai RM1k. Yang mana boleh buat sendiri, saya dan isteri buat sendiri, bila da siap rumah at least ada kenangan manis kita bangunkan rumah ni sama

Tak salah kita belanja lebih sikit untuk rumah sendiri nak nampak selesa sebab benda ni permanent, untuk rumah kita juga, nak bagi selesa isteri, anak2 duduk. Kita balik dari kerja penat2 pun masuk rumah sedap mata memandang boleh rehat. Buat ikut kemampuan diri dan sikit-sikit.

Ada beberapa tempat ni memang kita selalu terlepas pandang bila waktu mencuci. Impiana kongsikan ‘spot’ yang biasanya kita tak ambil remeh.

1) Bakul Baju
Kita selalu lupa peranan bakul baju ni sebenarnya mengangkut baju-baju kita yang bersih tapi bila bakul kotor, bagaimana keadaan baju kita sebenarnya? Cukup sekadar sentiasa mengelap bakul ini dengan span basah dan biarkan ia kering.

2) Mentol Lampu
Semasa kita sibuk mencuci ‘frame‘ lampu, sebenarnya kita lupa mentol dalam lampu tersebut. Sebenarnya mentol lampu ini lagi banyak mengumpulkan kotoran dan habuk-habuk luar.

3) Bekas pisau
Bakteria dan kotoran boleh memasuki lubang-lubang tempat penyimpanan pisau yang sering kita gunakan.Oleh itu, nak selamat kita wajib bersihkannya at least sebulan sekali dengan merendam bekas pisau di dalam air panas.

4) Tilam
Apabila anda menukar cadar, jangan lupa untuk membersihkan sekali tilam. Hanya dengan menaburkan BAKING SODA untuk 15 minit dan kemudian vacuumnya semula, bau dan beberapa kotoran akan hilang.

5) Sofa
Banyak bakteria dan kotoran yang berkumpul pada sofa yang kita tak pernah tahu. Jadi apa yang kita perlu buat, ialah dengan menabur baking soda seperti di atas dengan membersihkannya semula selepas 20 minit .

6) Remote control, Keyboard Komputer, Handphone dan barang elektronik yang sering dipegang
Paling penting sebelum mencuci, buka dan keluarkan bateri dari barangan ini terlebih dahulu. Cuci dan bersihkannya dengan menggunakan cotton pad atau cotton bud yang di basahkan dengan cuci di celah-celah barang tersebut.

7) Stering Kereta
Spray dan cucikan sahaja dengan menggunakan tuala basah. Ini dapat mengurangkan bakteria dari hinggap di steering yang selalu kita sentuh.

8) Tombol Pintu
Basahkan tuala dengan cuka dan gosokkan pada setiap tombol pintu di rumah. Cuka berperanan menanggalkan kesan degil kotoran pada besi.

Bekas beras bukan boleh sebarang. Ianya perlu kedap untuk memastikan ia tahan lama dan terhindar dari ancaman terutamanya kutu beras. Sebab itu, ada istilah FIFO (first in, first out) bagi memastikan beras yang lama dihabiskan dahulu. Sedar keperluan ini, banyak jenama mengeluarkan bekas khas untuk menimpan beras dengan konsep FIFO ni. Tapi, harganya memang boleh tahan mahal.

Sebenarnya kalau tak ada bekas beras FIFO ni pun tak jadi masalah. Tapi, pastikan beberapa perkara ni anda lakukan:

1. Sediakan bekas keda udara
2. Elak air atau tangan basah ketika menggambil beras
3. Boleh letak bunga cengkih, daun limau purut atau cili kering dalam bekas beras
4. Pastikan beras lama di habiskan terlebih dahulu sebelum beras baru dimasukkan
5. Cuci beaks beras setiap kali beras baru dimasukkan

Baru-baru ni, tular pula bekas beras cantik yang secara tidak langsung boleh menajdi sebahagian dari dekor di dapur


Elak Dekor Rumah Jadi Cacamarba, Ini Perkara Yang wajib Anda Lakukan

Adakala sakit hati jugakan bila lihat hasil tata hias rumah kita. Duit dah banyak habis, penat bershopping sana sini. Tapi rumah tetap nampak biasa je. Semak lagi ada. Apa yang silapnya? Tambah sana, tambah sini tak juga berseri. Sudahnya kita menggigit jari. Mungkin ada silapnya.

Pertembungan Dua Budaya

Aura budaya ini sangat kuat. Misalnya anda memilih gaya baba nyonya, nusantara, Inggeris dan Morrocan yang jelas nampak identiti seseuah budaya. Setiap budaya ada mood hiasannya tersendiri. Kita tidak boleh mencampur adukkan sekejap Inggeris, sekejap nusantara dan sebagainya. Dimana fokus anda? Jadi pilih  yang benar-benar anda minati dan wujudkan identiti tersebut pada segenap ruang. Begitu juga g sofa dan meja kopinya. Perlu ada satu kesinambungan yang harmoni.

Kepelbagaian Aksesori.

Ini merupakan salah satu masalah di kalangan kita. Aksesori kediaman sememangnya sangat cantik. Baik yang dibeli sendiri atau yang dihadiahkan untuk kita. Masalahnya terdapat pelbagai bentuk hiasan yang kita perolehi. Pastikan aksesori ini merupakan pelengkap konsep kita. Ini bermakna ia serasi dengan konsep utama, dan menyerlahkan lagi gaya yang kita pilih. Misalnya jika memilih Inggeris, gunakanlah pasu porselin rekaan ala kedesaan Inggeris. Bukan periuk tanah liat ala dunia Nusantara.

Langsir Yang Dominan

Langsir ni nampak je simple. Tetapi ia selalunya menjadi masalah apabila langsir yang mendominasi sebuah ruang. Bayangkan sebuah ruang yang ringkas , seperti kediaman ruang terhad. Atau pemilihan perabot semua moden ringkas tetapi langsirnya, klasik mewah yang sarat macam era rococo. Begiitu juga fabrik yang tidak sesuai, warna yang tidak serasi dan karakter corak yang janggal. Pakai konsep moden, langsirnya corak kedesaan Inggeris atau klasik. Jangan begitu!

Kusyen kecil yang berlainan gaya

Biar pun kecil namun peranan kusyen kecil ini sangat besar.daam mencuri tumpuan mata. Adakala corak pilihan kita tu tak masuk dengan gaya keseluruhan ruang. Gaya yang rigkas di jodohkan dengan sofa kedesaan Inggeris yang berbunga-bunga comel. Tidakkah pelik jadinya. Jadi awak, bukan kusyen sebarang kusyen.

Saiz Tak Nak Kalah

Bayangkan dengan ruang begitu kecil, anda memilih perabot dempak sampai terpaksa berebut -rebut ruang yang ada dengan perabot lain. Jalan pun payah dibuatnya. Kita kena  hakikat apa yang ada pada kita, itulah yang kita serlahkan. Itu perabot. Payah sangat pilih saja sofa L yang ada dala beberapa saiz mesra ruang. Tetapi jika pada aksesori dinding, tidak salah anda memilih  hiasan besar tetapi cukup

Biarlah ia menjadi fokus pandangan mata. Tidakkah ia menjimatkan!

Pencahayaan bukan sahaja membantu menyerlahkan reka bentuk dalaman, tetapi juga mengubah dan mengundang suasana kepada ruang. Begitu jugalah dengan ruang makan. Pilihan lampu yang sesuai dan menarik mampu membuat ruang makan yang kecil menjadi besar dan ruang yang besar menjadi mewah. Namun harus diingatkan juga, sebelum memilih elemen pencahayaan, perkara penting yang perlu diambil kira ialah mengetahui reka letak dan susun atur terlebih dahulu. Seterusnya barulah anda anda dapat menggabungkan lampu yang bukan sahaja sesuai dengan ruang malah menepati selera dan cara hidup anda. WEB IMPIANA kongsikan dengan anda pilihan lampu gantung yang menarik di ruang makan.

Gambar menunjukkan sebahagian kabinet dapurnya tidak mempunyai laci dan dibiarkan kosong sahaja. Selain itu, beliau hanya menggunakan khidmat pekerja kontrak untuk segala kerja lepaan simen serta memasang kesemua kelengkapan dapur. Lebih menarik, mereka langsung tidak menggunakan khidmat konsultansi daripada pereka dalaman.

Menurutnya, dapur simple tetapi elegan ini hanya menelan belanja lebih kurang RM4.5K bergantung kepada syarikat kontraktor yang dilantik.

Apa yang penting adalah, anda perlu memastikan simen yang digunakan disaluti lapisan khas kalis air. Ia penting bagi permukaan counter top kerana dikhuatiri mudah menyerap air. Selain itu juga, anda perlu melantik kontraktor yang betul-betul mahir untuk menghasilkan permukaan simen render. Jika tidak, hasilnya bukan sekadar lebih buruk malah cepat rosak.

Berikut adalah beberapa paparan idea menarik table top kitchen yang hanya menggunakan simen dan ditatarias dengan aksesori serta kelengkapan memasak yang lain.

Biar dapur kecil asalkan kita puas hati dengan kualiti yang ada dan memberi ilham sehabis baik untuk menyerlahkan seri dan nilai praktikalnya.

KECIL TIDAK BERMAKNA SEMUA BENDA KENA SIMPLE. BOLEH JE KITA PADANKAN ASAL ADA PLANING DAHULU.

Warna kena nampak cantik dan tak bosan. tak pe sesekali anda boleh bermain dengan warna terang. Bukan sekadar nampak cantik, tapi nak nampak selesa dan tak resah bila berada di dalamnya.Tidak kira pastel atau terang yang penting anda happy bila lihat dapurnya.

CONTOH ILHAM WARNA YANG MENARIK UNTUK SEBUAH DAPUR. CERIA DAN CANTIK!

kemasan kaunter kalau boleh biarlah berkualiti. Dalam kita menyiapkan dapur cantik dan berkualiti, bahagian atas ini janganlah berkira kerana ia penting untuk melakukan tugas di dapur. Malah kualiti kaunter top juga antara elemen estetika yang warjar di jaga

MATERIAL JUGA PENTING AGAR DAPUR NAMPAK CANTIK DAN CLASS. ADKALA MATERIAL ASAS JE PUN TAPI PANDAI MIX DAN MATCH NAMPAK CANTIK DAH.

Kabinet tertutup padu sampai ke siling bagus. Tetapi bosan juga kalau semua tertutup. Dah macam dapur kapal terbang. Jadi kalau dan seunit dua kabinet terbuka tak salah. Terutama untuk mengeringkan pinggan mangkuk. Susunan yang cantik pasti membuat hati tertarik.

KEPELBAGAIAN BENTUK KAUNTER DAN MENEPATI FUNGSI DI DAPUR. RUANG NAMPAK HIDUP DAN CANTIK JIKA BIJAK ANDA MENGGUNAKANNYA.

Pelan lantai kena bijak. RUANG KOMPAK ini juga perlu kaunter sarapan dan ruang untuk meltak peti sejuk. Jadi jangan ketinggalan ye menempatkan segala bagai keperluan asas di dapur dan rancang dengan teliti keperluan anda.

MASUKKAN SEMUA KEPERLUAN DALAM 1 RUANG. KOMPAK , BIJAK DAN TIDAK MENYUSAHKAN KITA BERGERAK.


Lubang Biru Fenomena Aneh

Di perairan lautan biru Bahamas, Belize dan lain-lain tempat lagi di seluruh dunia, manusia sudah sedia maklum akan keindahan lautan membiru di simbahi cahaya matahari yang menghasilkan refleksi indah panorama ciptaan Tuhan. Tetapi tahukah anda pelbagai keajaiban boleh ditemui di lautan sebagaimana juga pelbagai ciptaan aneh yang ditemui di daratan. Pernahkah anda dengar tentang Blue Hole iaitu fenomena terjadinya terowong atau lubang yang dalam di lautan? Berbeza dengan dasar lautan, Blue Hole ini kelihatan gelap dan misteri jika ditinjau dari udara. Seolah-olah menggambarkan betapa dalam dan tiada hidupan di bawahnya.

Pintu masuknya berukuran di antara 25 meter kepada 300 meter keseluruhan bukaannya, manakala kegelapan yang terhasil adalah kerana kedalaman terowong tersebut menyerap cahaya. Ini adalah sesuatu yang ganjil kerana ia umpama gua terowong di tengah lautan yang mencecah kedalaman 202 meter ke bawah, iaitu membentuk gua menegak yang panjang. Kedalaman dan kesempitan gua menegak ini juga mengehadkan aliran ekosistem dan pembentukan di dalamnya. Ini adalah kerana pada permukaan lubang biru ini telah terputus oksigen, menjadikannya tidak kondusif untuk apa-apa hidupan yang lebih kompleks daripada bakteria.

‘Lubang Biru’ ini terbentuk daripada campuran sea stand di zaman ais sebelumnya dan proses hakisan mudah sebagaimana platform pantai. Ia adalah  tindak balas kimia yang membolehkan Blue Hole membentuk jauh ke dalam dasar laut, seperti Castalia Blue Hole di Ohio. Satu lagi sebahagian daripada pembentukan Blue Hole adalah halocline, di mana air tawar dan air masin bertemu dalam ‘Blue Hole’ – pada ketika ini reaksi hakisan berlaku dan membentuk lubang yang panjang sejauh 600 meter dalam.

Gua yang menegak dan tenggelam ini terdapat di banyak tempat di seluruh dunia dan mampu menjadi daya tarikan beribu-ribu pelancong. Ini adalah kerana manusia begitu sukakan sesuatu yang kelihatan aneh dan misteri tetapi hanya sedikit yang menghargai ciptaan Tuhan ini dan mahu berfikir akan kebesarannya.

Pernah atau tidak anda melihat dekorasi ruang dalaman rumah yang bertemakan daripada pelbagai makanan manisan seperti ais krim, donut, gula-gula getah dan sebagainya? Jarang-jarang kan kita dapat melihat dekorasi seperti ini ada di kediaman kenalan keluarga atau pun rakan-rakan di sekeliling kita, betul tak?

Jangan ada yang tidak tahu, sebenarnya ada terdapat sebuah tempat penginapan atau Airbnb dengan dekorasi ruang dalaman yang berkonsepkan daripada pelbagai makanan manisan.

Mesti ramai yang sudah tidak sabar ingin melihat dekorasi ruang dalaman tersebut. Jadi oleh itu, MPIANA mahu kongsikan beberapa keping foto yang memaparkan dekorasi di setiap ruang sudut yang ada bersama anda.

Jika kita dapat lihat, terdapat pelbagai elemen makanan manisan telah dijadikan sebagai pilihan dekorasi ruang dalaman tempat penginapan ini. Antaranya Donut, Ais Krim, Gula-Gula Kapas, Lolipop dan macam-macam lagi.

Bukan sahaja tampak menarik, dekorasi yang telah dihasilkan nyata sememangnya tampak unik dan lain daripada yang lain!

Untuk maklumat anda, tempat penginapan atau Airbnb ini telah diberi nama dan dikenali sebagai ‘Sweet Party’ ini terletak D’ Pristine Medini By OOOU, Lebuh Medini Utara, Bandar Medini Iskandar Puteri, Johor.

Jadi tunggu apa lagi, jika anda ingin merasai sendiri pengalaman menginap di Airbnb ini boleh membuat tempahan dengan kadar segera!

Hujung tahun je pasti semua mencari lokasi untuk menikmati cuti panjang bersama keluarga. Legoland sudah, Hello Kitty Town sudah, Langkawi sudah, Kota Kinabalu sudah, Cameron Highlands sudah, mana lagi ya?

Bosan dengan percutian yang biasa? IMPIANA nak share beberapa tempat yang mungkin jarang digembar gemburkan di media sosial dan kurang promosi yang membuatkan tempat ini menjadi lebih eksklusif.

Jangan risau dengan harga, kalau dah kata lokasi tersebut eksklusif. Pasti ada tawaran hebat di dalam laman web pakej percutian. Setahun sekali mencipta memori indah dengan keluarga tercinta apa salahnya kan!

Inginkan percutian yang mendamaikan? Anda pasti sedang mengangguk-anggukkan kepala sekarang. Siapa yang tidak mahu bukan?

Namun, untuk ibu-bapa, percutian mendamaikan itu amat diingainkan jika membawa anak-anak kecil bersama.

Banyak resort yang menawarkan fasiliti dan kemudahan untuk kanak-kanak. Ini bakal melekakan anak-anak yang dalam kepala mereka, hanya memikirkan tentang tiga perkara; main, main, main……

Lokasi ini juga mempunyai tarikan dari segi seni bina lama yang mampu menjadi tarikan.

Namun, untuk ibu-bapa, percutian mendamaikan itu bakal menjadi mimpi ngeri jika semua anak-anak diangkut bersama. Apa tidaknya, kadang-kadang jadi lebih penat daripada biasa dek melayan kerenah anak-anak.

Foto Kredit: meritushotels.com

Resort Meritus Pelangi Beach & Spa, Langkawi ada menubuhkan Kelab KiKi untuk kanak-kanak berusia empat hingga 12 tahun. Kelab ini menyediakan pelbagai aktiviti menarik antaranya berhibur dengan maskot kelab, bermain di taman permainan, berenang di kolam malah restorannya siap dilengkapi dengan kerusi kecil, kertas lukisan dan permainan. Menarik bukan? Ibu bapa tak perlu gusar jika inginkan kedamaian dalam percutian kali ini.

Foto Kredit: hardrockhotels.net

Jika anda mempunyai anak remaja, bolehlah menginap di Hotel Hard Rock, Pulau Pinang yang bukan sahaja menjanjikan keriangan berterusan malah kolam renang berkeluasan 2,400 kaki persegi lengkap dengan kepulauan pasir serta papan gelongsor pasti kena dengn cita rasa mereka.

Menariknya kolam renang boleh dikatakan keliling hotel. Sangat besar. Ada kolam renang di dalam bangunan juga bagi mereka yang inginkan privasi.

Sambil anak-anak mandi di kolam, mak ayah boleh berehat di sauna dan gym.

Kolam renang persendirian membuatkan rasa lebih privacy, aktiviti untuk anak-anak memberi kepuasan pada mereka tatkala menghabiskan masa lapang waktu cuti sekolah ini. Menariknya lagi konsep moden dalam ruang hotel ini membuatkan rasa lebih selesa dan nyaman dalam sentuhan hotel pilihan ini.

Menariknya terdapat 4 tema bilik yang anda boleh pilih, Pirate, Adventure, Kingdom, Ninjago. Rasaikan pengembaraan sebenar di dalam bilik.

Bayangkan percutian anda kali ini hanya di dalam negara yang sudah pastinya anda telah banyak berjimat dalam percutian mewah kali ini. Terletak dalam jarak yang berdekatan dari Singapura dan Kuala Lumpur, keunikan pantai Anantara Desaru Coast Residences yang mewah dan percutian mesra keluarga menonjol di antara villa-villa kediaman di Malaysia.

20 villa yang dilengkapi kolam renang, beberapa unit bilik yang menghadap Laut China Selatan. Pemilik dan penghuni menikmati akses ke Pantai Desaru dan kemudahan lima bintang di Anantara Desaru Coast Resort & Villas.

Terletak di hujung selatan Semenanjung Tanah Melayu dengan akses mudah dari Kuala Lumpur dan bandar-bandar lain, Anantara Desaru Coast Residences menawarkan gaya hidup pantai yang unik dengan koleksi 20 villa kolam renang peribadi dan empat bilik tidur mewah untuk dijual. Kediaman yang dikendalikan oleh Anantara Desaru Coast Resort & Villas ini dilengkapi dengan kemudahan resort lima bintang, akses ke pantai peribadi dan pemandangan Laut China Selatan yang menakjubkan untuk semua.

Terletak di 17 kilometer di tepi pantai, Desaru Coast adalah destinasi akan datang yang terdiri daripada hotel dan resort terkenal di peringkat antarabangsa, dua padang golf oleh The Els Club Desaru Coast, Adventure Waterpark – salah satu yang terbesar di dunia, serta tempat membeli-belah dan tempat makan.
Pemaju memenangi anugerah kediaman berjenama mewah di Semenanjung Tanah Melayu Minor International dengan sukacitanya mengumumkan pelancaran pembangunan villa kediaman berjenama Anantara pertama di Malaysia – Anantara Desaru Coast Residences.

“Kami gembira dapat memperkenalkan kemewahan asli Anantara ke semenanjung Malaysia,” kata Micah Tamthai, Naib Presiden Real Estate, Minor International. “Terletak di salah satu daerah yang paling didambakan di negara ini, dan dengan hanya 20 kediaman yang ada, pembangunan ini merupakan penanda aras prestij dan eksklusif.”
“Anantara Desaru Coast Residences menawarkan perpaduan unik dari kemewahan, gaya hidup di tepi pantai dan kemudahan keluarga. Dengan lokasi yang ideal di tengah-tengah Pantai Desaru, kediaman baru adalah tempat percutian tepi pantai yang sempurna untuk keluarga dari Malaysia dan sebagainya, ”tambah Micah.

Dibangunkan oleh Minor International – salah satu syarikat perhotelan, restoran dan gaya hidup terbesar di Asia Pasifik, dan Resort & Hotel Bertema (TAR & H) – anak syarikat Khazanah Nasional Berhad, Anantara Desaru Coast Residences mempunyai 20 kolam renang peribadi, tiga dan empat bilik tidur villa masing-masing dengan pemandangan Laut China Selatan dan akses terus ke pantai. Villa yang berukuran dari 3,100 hingga 6,426 kaki persegi dan menawarkan ruang tamu dalaman dan luaran dengan cahaya semula jadi dan angin laut melalui tingkap-tingkap besar, ruang makan dan ruang santai terbuka serta kolam renang yang luas. Dikelilingi oleh pepohon yang rimbun untuk menambah nikmat privacy, kamar tidur suite yang luas menawarkan pemandangan kolam renang tanpa batas, pantai dan laut cukup mengujakan.

Kediaman diuruskan dan diservis sepanjang tahun oleh Anantara Desaru Coast Resort & Villas. Pemilik dan penghuni menikmati akses eksklusif, kemudahan lima bintang di resort ini. Ini termasuk pantai peribadi, kolam renang laguna dan kolam infiniti menghadap laut, Anantara Spa, pusat kecergasan, kelab kanak-kanak dan remaja serta pelbagai pilihan tempat makan Malaysia, Thailand dan antarabangsa terdapat di sini.

Potensi pembangunan Desaru Coast yang luas sebagai destinasi mewah, ditambah dengan pengalaman Minor International selama beberapa dekad dalam pengurusan kediaman berjenama, menjadikan Anantara Desaru Coast Residences sebagai peluang pelaburan yang sangat baik. Kediaman ini boleh dibeli dengan harga bermula MYR 7.5 juta.
Untuk maklumat mengenai Anantara Desaru Coast Residences, sila layari: www.anantaradesaru-residences.com. Pertemuan peribadi boleh diatur dengan menghubungi +60 19 241 2296 atau
propertiysales@minor.com.

Sebuah pembangunan yang sedang meningkat nama di selatan, pastinya memberi impak yang cukup memukau bagi yang inginkan sebuah percutian mewah dalam gaya tersendiri. Lihat sahaja tawaran villa yang ada di sini, anda hanya perlu tanya selera apa yang anda inginkan sewaktu percutian kali ini. Jadikan percutian dalam negara ini satu kenangan terindah untuk anda sekeluarga.


Macam Ni Rupanya Tanam Asparagus Menjadi, Pokoknya Boleh Tahan Hidup 20 Tahun

Asparagus atau nama saintifiknya Asparagus officinalis adalah sayuran popular di seluruh dunia. Selain rasanya, khasiat yang terkandung menjadikan ia antara sayuran pilihan. Terdapat kira-kira 300 spesies asparagus di seluruh dunia. Tapi, di Malaysia, ianya agak kurang dinikmati disebabkan harganya yang tinggi.

Siapa kata asparagus hanya boleh ditanam di tanah tinggi sahaja ? Ini adalah hasil dari 6 pokok asparagus..purple asparagus lebih manis rasanya dari yg hijau. Cukuplh untuk buat nasi goreng pagi ini.

Pokok-pokok tu saya tanam dari biji benih yang dibeli di AE Grafted Nursery , Kota Bharu, Kelantan.

1. Rendam biji benih semalaman dgn beberapa biji bawang merah
2. Sediakan tray dgn media campuran tanah hitam dan peatmoss ( sabut cincang )
3. Letakkan biji benih, satu biji satu lubang. Siram dan tutup dgn plastik hitam. Letakkan di tempat teduh.
4. Selepas 2 hari, buka plastik hitam dan biarkan di tempat teduh.Biji benih asparagus ambil masa 2 -5 minggu untuk bercambah. Jadi kena sabarlh ya..
5. Bila dh tumbuh 3- 4 batang bolehlh pindahkan ke pasu kecil
6.Selepas 3- 4 bulan, agak2 pokok dh stabil bolehlh pindahkan ke pasu besar atau kawasan yg lebih luas
7. Siraman dilakukan 2 kali sehari.

Hayat pokok asparagus adalh 20 tahun.

Asparagus ni ada jantan dan betina. Yang jantan spearsnya lebih besar dibandingkan dgn yg betina. Yg betina kecil tapi mengeluarkan bunga dan buah untuk dijadikan benih.

Asparagus yang ditanam dalam raised beds. Media tanah hitam dan cocopeat (sabut cincang)

Crown yang besar dah boleh dipisahkan untuk dibiakkkan.

Pokok betina yang mula berbuah. Kena tunggu berwarna merah baru boleh dipetik untuk dijadikan biji benih.

Antara baja yang digunakan. Yang hitam tu baja kopi.

Ramai beranggapan untuk menanam lobak merah ia memerlukan batas. Memang benar, ini kerana lobak merah memerlukan tanah yang dalam untuk membolehkan ia menghasilkan ubi yang panjang. Oleh hal yang demikian, batas adalah penyelesaian yang terbaik untuk menghasilkan lobak merah yang cantik. Namun, tidak mustahil untuk anda tanam lobak di dalam pasu jika kena pada caranya.

Bekas tanaman
Memandangkan lobak memerlukan kondisi tanah yang dalam untuk membolehkan ia menghasilkan umbisi yang cantik, anda memerlukan pasu atau bekas yang mempunyai ke dalam minimum 1.5 kaki.

Biji benih
Dapatkan benih lobak dari variati Chantenay atau Nantes. Elakkan menanam lobak merah dari variati Imperator kerana ia dari variati yang panjang. Untuk variati tersebut, anda memerlukan bekas atau pasu yang ber kedalaman lebih 2.5 kaki. Selain itu juga, benih lobak merah mini atau bulat seperti lobak merah mini romeo juga amat sesuai ditanam di dalam pasu

Semaian
Lobak merah mempunyai tekstur biji benihnya yang sangat halus. Oleh itu, ia akan memberi sedikit masalah untuk anda melakukan semaian terus pada medium tanaman. Tambahan pula, risiko tanaman tidak menjadi lebih tinggi.

Untuk proses semaian paling cepat dan mudah, anda perlu sediakan sehelai kertas tisu yang telah ditaburkan sedikit benih lobak merah. Lipat tisu tersebut menjadi 4 segi seperti poket dan renjis kan sedikit air untuk melembapkan tisu tadi.

Masukkan tisu yang telah dilembapkan tadi ke dalam plastik atau zip lock bag untuk mengelakkan ia cepat kering. Simpan plastik berisi tisu lembap tadi di dalam peti sejuk sekurang-kurangnya 5 hingga 7 hari. Selepas 7 hari, barulah anak lobak merah boleh dipindahkan ke dalam bekas tanaman

Medium tanaman
Lobak merah memerlukan medium tanaman jenis peroi dan sedikit berpasir. Campuran terbaik untuk tanaman lobak merah adalah 2:1:1 (Tanah hitam/loam/topsoil):pasir sungai:kompo. Gaul semua media sehingga rata dan masukkan ke dalam bekas tanaman sehingga penuh.

Semai anak pokok
Buat lubang pada kedalaman 2 inci sebesar jari telunjuk dengan jarak 5 inci setiap satu. Masukkan benih yang telah bercambah tadi ke dalam setiap lubang dan kambus lubang tadi dengan tanah yang nipis kemudian disiram. Letak anak pokok di bawah tempat separa teduhan selama seminggu atau sehingga ia betul-betul stabil

Siraman dan penjagaan
Lakukan siraman 2 kali sehari setiap awal pagi dan lewat petang. Apabila hujan, siraman tidak perlu dilakukan dan pastikan medium tidak bertakung air dan basah. Cabut rumput dan rumpai untuk mengurangkan kadar saigan dengan lobak merah.

Pembajaan
Untuk dapatkan lobak yang sihat dan besar, kurangkan penggunaan baja. Ini kerana penggunaan baja yang berlebihan dan kerap hanya daun nya sahaja yang merimbun namun hasil lobaknya kecil. sebaiknya, gunakan baja kompos pada lobak merah anda dan elakkan penggunaan baja bernitrogen tinggi

Tuai
Lobak merah sedia tuai apabila mencapai usia 60 hingga 90 hari mengikut variati. Sebelum di tuai, pastikan tanah di sekitar lobak merah digembur terlebih dahulu untuk memudahkan ia mudah di atrik dan mengurangkan risiko ubinya terpatah

Sumber: http://tanomkinotuan.blogspot.com

Kita mungkin sudah melupakan gaya hias ala feature wall yang pernah satu ketika dahulu bagaikan benda wajib jika melaram dekorasi. Apa kata kita semarakkan kembali gaya seumpama itu. Cuma kita pelbagaikan lagi material untuk mewujudkan sebuah feature wall yang berkesan. Tahukah anda feature wall bertindak sebagai pencerita apakah mood yang hendak anda sampaikan dalam sebuah ruang. Jom kita usha apakah idea simple yang cantik untuk ruang kediaman kita.

WARNA DAN CERITA MEMBERI SERIBU ERTI SERTA MOOD DALAM SEBUAH RUANG…BAGAIMANA PEMILIKNYA…? TIDAK SALAH MEMILIH ELEMEN WARNA JIKA PERABOTNYA SEMUA KAKU DENGAN RONA KELABU.

SERIUS NAMUN BERGAYA. CITA RASA MASKULIN DENGAN SENTUHAN MODEN KLASIK.ANDA BERANI? PILIHAN CAT MATTE SUDAH MEMADAI MENJADIKAN RUANG NAMPAK EKSKLUSIF

SENI DAN ALAM BERSATU. ANDA YANG MENDAMBARKAN KEDAMAIAN DAN MENIKMATI SENI DALAM SANUBARI, JELAS BOLEH MENGABDIKAN DINDING RUMAHNYA KEPADA LUKISAN -LUKISAN YANG BERUNSURKAN ALAM DAN PELBAGAI LAGI SEBAGAI PEMUSATAN MATA. GANTUNG KE PELBAGAI JENIS BINGKAI BESAR UNTUK MENARIK PERHATIAN.

ANDA RASA KALAU BEGINI FEATURE WALL , ORANGNYA BAGAIMANA? ADA YANG MAHU TEKA?

INI FANTASY FOREST ATAU FASHION FIESTA? PALITAN RONA DINGIN YANG MENYENANGKAN DAN CORAK BUNGA MENDOMINASI RUANG DINDING. JELAS MENYERLAHKAN NILAI FEMININ YANG MENGGODA.

SATU LAGI PILIHAN WARNA DAN SENI LUKIS YANG MEWAH DENGAN BIASAN WARNA. ANDA SEORANG CERIA DAN BERFIKIRAN POSITIF APA SALAHNYA KITA BERMAIN WARNA CERIA DI RUANG TAMU. PERHATIKAN PERABOTNYA RINGKAS, MODEN DAN AGAK KAKU REKAANNYA.

MEGAH DAN ELEGAN. PILIHAN RONA MISTERI DAN MEWAH MENJADIKAN RUANG KEDIAMAN INI SANGAT ELEGAN DAN MEWAH. BIAR SIMPLE TETAPI AURANYA CUKUP LUAR BIASA. BERBEZA DARI WARNA LAZIM DAN PILIHAN RONA TABOO UMPAMA SATU BERONTAK DALAM GAYA.

PENGARUHI SUASANA. ALAM SEMULA JADI. KAMAR TAMPIL DAMAI DAN REDUP SUASANA.

Kelapa MATAG antara tanaman yang dikategorikan sebagai viral lah juga sebab ramai yang sibuk nak cari benih kelapa matag ni. Kenapa nama dia kelapa matag? Nama matag berasal dari pada “MA” (Malayan) dan “TAG” (Tangnan). Ia merupakan kelapa hibrid yang dihasilkan daripada pendebungaan silang Kelapa Rendah Malaya dan Kelapa Tagnanan. Ketinggian pokok MATAG boleh mencapai 15 meter. Daun, bunga dan buahnya berwarna sama ada hijau atau jingga pucat, bergantung kepada jenis pokok induk Kelapa Rendah Malaya.

Pokok ini menjadi buruan disebabkan oleh saiznya rendah dan hasilnya banyak. Bagi mendapatkan hasil kelapa hibrid MATAG sebenar, petani perlu memastikan benihnya tulen iaitu hasil pendebungan antara Tagnanan dengan MRD atau MYD atau istilah saintifiknya dipanggil Generasi F1.

Keperluan Asas Tanaman

Penyediaan Kawasan

Penyediaan Induk

Penyediaan Anak Benih

Benih yang berjaya didebungakan akan dibuka plastik penutup dan dibiarkan sehingga 6-8 bulan untuk menjadi buah kelapa hibrid.

Penyediaan Anak Benih di Tapak Semaian

Penanaman di Ladang

Anak benih kelapa hibrid MATAG yang berusia 4-12 bulan boleh dipindahkan ke ladang untuk penanaman.

Cara menanam:
1. Saiz lubang tanaman kelapa berukuran 0.45m x 0.45m x 0.45m perlu disediakan.  Seterusnya 200 gm baja fostat dimasukkan ke dalam lubang dan gaulkan bersama-sama tanah.
2. Selepas dua minggu, anak-anak pokok kelapa ditanam ke dalam lubang tersebut.
3. Padatkan tanah dengan memijak-mijak di sekeliling pangkal anak kelapa. Elakkan daripada memijak akar pokok.

Jarak Tanaman:
Sistem penanaman tiga segi sama (8.1 m x 8.1 m (178 pokok/ ha) atau sistem empat segi (152 pokok/ha).

Pengurusan Air

Pengurusan Perosak

     2. Rama-rama Artona (Artona catoxantha)
        Simptom: Larva memakan daun kelapa daripada bawah dan meninggalkan kesan makan yang berlajur-jalur di atas daun.  Daun yang teruk diserang akan kelihatan seperti terbakar.
Kawalan kimia: Racun monocrotophos (azordin) atau metamidophos (tamaron) pada kadar 5-10 m/pokok.

   3. Ulat Beluncas (Setora nitens)
       Simptom: Larva memakan daun daripada tepi ataupun tengah sehingga tembus
Kawalan kimia : monocrotophos atau metamidophos pada 5-10 ml/pokok

Pembajaan

Baja 12:12:17:2 digunakan dengan kadar 100-150 gram sekali sebanyak 4 kali setahun.

Kutipan Hasil

Sumber: https://harizamrry.com


Ulam Raja Miliki Khasiat Yang Luar Biasa

Pokok ulam raja adalah sejenis spesies berbunga. Kebiasaan nya, ulam raja yang mempunyai bunga berwarna ungu atau pink dijadikan sebagai ulam. Namun terdapat pokok ulam raja yang berbunga kuning tetapi jarang dimakan sebagai ulam.

Berdasarkan kajian, ulam raja mengandungi 3% protein, 0.4% lemak dan karbohidrat serta kaya dengan kalsium dan vitamin A. Herba ini adalah herba semusim yang boleh mencapai ketinggian hampir 2 meter. Dan mudah dibiakkan dari biji benih. Daun herba ini mengeluarkan bau apabila diramas.

Ulam Raja ini sangat senang ditanam dan boleh tumbuh di halaman rumah atau di dalam pasu bunga. Kaedah penjagaan yang mudah dan tidak memerlukan air yang banyak menyebabkan tanaman ini mudah untuk dibiakkan mahupun membiak sendiri dengan cepat. Ianya sesuai dijadikan sumber sayuran atau ulaman seharian terutamanya bagi mereka yang tinggal di apartment kerana ia amat sesuai ditanam di dalam pasu.

Daun ulam raja telah digunakan secara tradisi sejak ratusan tahun lampau untuk memperbaiki peredaran dan mencuci darah serta untuk menguatkan tulang. Ulamnya mempunyai keupayaan antioksida (AEAC) yang amat tinggi, iaitu setiap 100 gram ulam yang segar mengandungi lebih dua puluh jenis bahan antioksida yang telah dikenal pasti. Keupayaan antioksidanya sama dengan 2,400 miligram L-asid askorbik.

Bahan-bahan antioksida yang utama disebabkan oleh kehadiran sebilangan proantosianidin yang wujud sebagai dimer, melalui heksamer, kuersetin glikosida, asid klorogenik, asid neoklorogenik, Penangkapan (+)- serta asid kripto-klorogenik. Ulam raja berkeupayaan untuk mengurangkan tekanan oksidatif yang berkemungkinan kerana sebahagia nya terdiri daripada kandungan antioksida yang tingg

Bulan Ramadhan penuh barakah pasti ramai menumpukan perhatian kepada amal ibadah ibarat tiada lagi ramadhan untuknya akan datang. Sudah pasti, ramai yang akan memperlahankan aktiviti duniawi. Tidak kurang juga yang mengelak melakukan sesuatu yang mampu menjejas prestasi harian mereka untuk kekal bertenaga sehingga tibanya waktu berbuka.

Namun itu bukan alasan untuk anda tidak berkebun. Kebiasaanya, laman dan kebun di abaikan dan tidak diperhatikan kerana khuatir badan cepat terhidrat. Sebenarnya ada cara untuk pastikan anda kekal bertenaga dan masih boleh berkebun walaupun di bulan puasa.

Tips untuk kekal bertenaga:
1. Minumlah air yang cukup waktu berbuka hingga ke sahur
2. Elakkan makanan yang berlemak-lemak
3. Makan cara berkhasiat dan sederhana
4. Sahur dan berbuka dengan kurma

Tenaga dah cukup, apa lagi boleh lah langsung berkebun. Tapi sebelum berkebun persiapan lain perlu disediakan dan diperhatikan:

1. Waktu yang sesuai untuk berkebun di bulan puasa adalah di awal pagi. Sebaiknya, selesai solat subuh terus bersiap untuk berkebun. Awal pagi badan masih rasa segar dan bertanaga.
2. Pakai topi untuk elak anda terkena terik matahari dan pastikan pakaian yang dikenakan selesa.
3. Mula kan berkebun dengan aktiviti yang ringan terlebih dahulu. Sebaiknya, elak untuk melakukan kerja-kerja berat.
4. Berhenti melakukan aktiviti di kebun menjelang pukul 10 pagi. Ia bagi mengelak badan mudah letih akibat hidrasi yang akan berlaku lebih banyak apabila petang
5. Untuk menyiram tanaman di petang hari, sebaiknya lakukan selepas segala persediaan untuk berbuka siap. Atau sebaiknya di hujung waktu sambil menunggu waktu berbuka.

Landskap halaman rumah yang tenang, barulah seronok lepak minum kopi. Sekarang ramai yang mula berminat untuk menghias halaman rumah dengan membuat taman mini atau lebih dikenali sebagai landskap.

Walaupun ruang keluasan yang terhad, itu tidak menjadi halangan kepada tuan rumah untuk mewujudkan landskap yang indah.Konsep atau pun idea yang ditonjolkan oleh tuan rumah yang kreatif dapat menghasilkan suasana yang damai dan tenang.

TAK BERMAKSUD POKOK SERIMBUN

Ada salah tanggapan tentang lanskap halaman rumah bahawa semakin banyak pokok, semakin cantik halaman.

Ini bukan perkara tepat dalam seni hiasan landskap, kerana susun atur dan kualiti pokok yang digunakan lebih penting.

Apatah lagi jika anda tidak banyak masa untuk merapikannya atau halaman rumah tidak luas. Jadi pilihan terbaik anda adalah gaya minimalis Scandinavian.

Gabungan pokok menjalar dengan permukaan konkrit dilengkapi dengan set kerusi rehat atau meja makan berona semulajadi sebenarnya sudah mencukupi.

RUMPUT PILIHAN RAMAI

Kemasan berbatu untuk landskap rumah mungkin bukan pilihan ramai, kerana suasana laman hijau sekeliling rumah lebih mengasyikkan.

Jadi, pemilihan rumput yang sesuai perlu dilakukan supaya masalah penjagaan tidak timbul. Pening kepala kalau rumput yang ditanam memburukkan halaman pula.

Untuk cuaca Malaysia, antara jenis rumput yang jadi pilihan ramai ialah Japanese carpet grass, Philippines carpet grass, cow grass dan pearl grass. Setiap satunya ada kelebihan dan kekurangan masing-masing, terpulang kepada kehendak anda.

Misalnya, cow grass dan pearl grass lebih murah dan tahan lasak tetapi teksturnya lebih kasar. Sementara Japanese carpet grass dan Philippines carpet grass pula lebih mahal dan perlukan penjagaan rapi, tetapi rasanya lebih lembut dan nampak mewah.

Selain itu, anda juga boleh menggunakan rumput tiruan yang lebih murah dan lebih mudah dijaga. Walaupun begitu, ada beberapa kelebihan dan kekurangan menggunakan jenis ni.

Antara kelebihan rumput tiruan ialah menjimatkan air, tidak toksik, tiada risiko alahan, tahan lasak, dan selamat untuk haiwan peliharaan dan kanak-kanak.

Kekurangannya pula adalah ia ada risiko kepanasan dan boleh rosak sekiranya terdedah kepada barangan panas dan bahang kuat matahari. Jadi, tepuk dada tanya selera, guna yang asli atau tiruan.

AIR LENGKAPI HALAMAN

Landskap halaman terasa tidak lengkap tanpa air, baik dalam bentuk kolam atau pancuran. Banyak jenis kolam atau pancuran yang anda boleh pilih, tetapi pastikan ia dibuat dengan betul, jangan nanti jadi tempat membiak nyamuk pula!

Antara impian ramai orang adalah kolam ikan koi, kerana ia boleh menjadi lambang status pemiliknya. Harga seekor ikan koi dari Jepun dalam pasaran boleh mencecah ribuan Ringgit!

Jika anda bukan peminat ikan kerana faktor penjagaan dan penyeliaan kolam yang mahal dan rumit, anda juga boleh meletakkan pancuran air di halaman rumah. Bunyi air mengalir dalam rimbunan hijau juga boleh beri ketenangan selepas sibuk bekerja.

RIMBUNAN HIJAU

Bagi mereka yang sukakan kehijauan merimbun di halaman rumah, boleh juga menggunakan konsep Taman Bali.

Berbanding hanya menanam pokok tanpa susun atur dan membiarkannya tumbuh merimbun, konsep Taman Bali menekan aspek lapisan struktur dan tumbuhan.

Lima aspek utama Taman Bali yang anda boleh cuba terapkan adalah:

– Tumbuhan hijau
– Batu dengan warna asli atau gelap
– Arca hiasan
– Perabot kayu
– Kolam/takungan air
– Konsep Taman Bali ini boleh dilakukan tanpa mengira saiz halaman anda, asalkan lima aspek utama di atas dipenuhi, anda sudahpun mempunyai halaman bergaya Taman Bali.

SHIZEN, KANSO DAN KOKO

Susun atur landskap, pohon menghijau dan hiasan halaman rumah boleh memberikan ketenangan luar biasa jika dibuat penuh teliti.

Bagi mereka yang sukakan halaman yang rapi dan tersusun, konsep Taman Zen adalah pilihan terbaik untuk anda.

Berpaksikan kepada tiga konsep utama iaitu kesemulajadian (Shizen), keringkasan
(Kanso) dan Kecekinan (Koko).

ARTIKEL BERKAITAN:

Kita biasa dengar pokok bunga kertas di kahwinkan untuk menghasilkan pelbagai rona bunga dalam satu pokok. Tapi, jarang sekali kita dengar pokok kemboja atau frangipani melakukan proses yang sama kan. Silap-silap ada yang langsung tak pernah dengar. cantuman atau grafting bagi pokok kemboja banyak dilakukan di negara-negara sub-tropika. Selain menghasilkan bunga yang berwarna warni di dalam satu pokok, ia berupaya mempercepatkan penghasilan bunga. Sebab itu, ada yang kita nampak pokok yang masih muda menghasilkan bunga yang awal.

Terdapat pelbagai teknik sebenarnya untuk cantuman kemboja. Namun, bagi Brendon teknik wedges cut graft yang dicadangkan lebih mudah dan 90% berjaya. Nak tahu macam mana? jom kita belajar dari perkongsian Brandon’s di akaun Youtubenya Brandon’s Plumerias.

Bahan dan peralatan

Pokok penanti
Sebatang pokok cantuman yang bersesuaian
Papan untuk memudahkan potongan
Pisau pemotong betul-betul tajam dan bersih
Tisu
Cable tight
Rubbing alcohol
Medical tape
Duct tape

Cara-cara:

1. Pilih batang yang akan dijadikan cantuman. Pastikan ia bebas dari penyakit, sihat dan mempunyai saiz yang hampir sama dengan batang penanti

2. Lap pada batang penanti dan dahan cantuman dengan rubbing alcohol untuk memastikan ia bebas dari sebarang bakteria dan penyakit dengan menggunakan tisu

3. Suai padan batang cantuman dengan penanti untuk mendapatkan ukuran yang bertepatan untuk cantuman

4. Gunakan blok kayu untuk memudahkan anda memotong batang penanti yang akan dilakukan cantuman. Pastikan potongan yang dilakukan tegak.

5. Sediakan pula tempat cantuman dibatang penanti dengan membuang separuh dari bahagian cantuman seperti yang ditunjukkan dalam gambar. Panjang batang yang perlu dibuang adalah 2.5-3 inci dari potongan asal

Tip: Melalui potongan ini, cantuman bukan sekadar bersentuh di bahagian sisi, malah di dasar batang. Secara tidak langsung ia menjadikan cantuman lebih stabil dan cepat bercantum

6. Lakukan keratan yang sama pada batang cantuman

7. Gunakan cable tight untuk mengukuhkan kedudukan cantuman buat sementara waktu dan balutkan dengan medical tape pada sekitar kawasan cantuman.

8. Buang ikatan cable tight semantara tadi dan sambung dengan melekatkan medical tape  pada bahagian cantuman yang lain.

9. Balutkan keseluruhan bahagian cantuman yang telah ditutupi oleh medical tape dengan duct tape bagi mengelak hidrasi dan basah. Kemudian diikat semula dengan cable tight untuk mengukuhkan cantuman. Akhir sekali, tutup cantuman dengan plastik untuk mengekalkan kelembapan.

10. Setelah 10 hari, plastik yang membalut cantuman, cable tight dan duct tape perlu di buka untuk memberi ruang bahagian cantuman bernafas. Kebiasaannya, jika duct tape dan cable tight di biarkan terus, ia akan merosakkan bahagian cantuman dan akan mengakibatkan kegagalan.


Jejaka Ini Belajar Dari YouTube Menukang dan Ubahsuai Kediaman

Tidak ada yang mustahil untuk memiliki sesuatu kalau ada tekad dan semangat untuk mendapatkannya. Sama seperti menghias rumah. Ramai yang mengeluh dek disebabkan kos yang melebihi bajet. Namun tidak bagi seorang jejaka yang latar belakang nya adalah seorang jurugambar. Tak ada langsung pengalaman menukang dan menghias. Bila kos ubah suai yang melampau disamping kontraktor tidak boleh buat mengikut rekaan yang telah diilhamkan, jejaka ini nekad belajar dari youtube dan buat kajian sendiri.

Nah… Tengok hasilnya. Mampu jimat 3x ganda dari harga yang diminta kontraktor. Nak tahu cerita sebenarnya? jom baca perkongsian yang telah di berikan.

Setahun saya ambil untuk siapkan, cuma 3 bulan kebelakangan ini saya fokus. Alhamdulillah, orang kata hendak seribu daya, tak mahu hendak seribu dalih. Puas hati kerja tangan sendiri dan bantuan rakan.

Saya bermula dengan draf menggunakan perisian 3D “Sketch Up”. Saya bina ruang rumah dalam perisian ini, bermula dengan wiring, pemilihan skema warna, kemudian shading dan lighting, pemilihan lampu, bulb etc. Saya membuat survey secara menyeluruh di laman web untuk mendapatkan tema “modern minimalist home decor”.

Pemilihan flooring juga dibuat berdasarkan skema warna disambung dengan susun atur perabot. Saya masukkan semua detail ke dalam perisian “Sketch Up” dari sekecil-sekecil suis, pilihan foto sehinggalah susun atur perabot. Saya mulakan dengan planning bagi memastikan penggunaan budget adalah minimum. Senang cerita paling jimat.

Masalah bermula bila “idea” nak diterjemahkan kepada “reality“. Saya bermula daripada survey kedai-kedai untuk mendapatkan harga termurah. Selain itu, setiap yang dibeli perlu mengikut idea dan perlu “under budget” Bukan mudah. Sangat susah. Hampir ditipu dengan pembekal, barang tak sama masa dapat sebut harga dan macam-macam lagi. Paling “frust” bila barang tiada dan perlu alternatif lain. Minggu ni survey lampu, next week lighting dan seterusnya.

Bagi mengunakan budget secara optimum, saya list barang agar tidak membazir atau terbuang. Ukuran perlu tepat. Contoh nya untuk cat, saya akan buat pengiraan berapa liter yang diperlukan. Begitu juga flooring, wiring, jubin bilik air dan lain-lain. Sebabnya semua barang ini dibeli oleh saya terus dari pembekal. Sebarang kesilapan adalah kesilapan saya sendiri.

Barang-barang dibeli mengikut fasa kerja yang akan dibuat. Disebabkan dah terbiasa dengan “Microsoft Project” saya pastikan planning dan budget seiring. Saya bermula dengan wiring baru. Setiap wiring perlu diuji selepas dipasang, sebab lepas ini semua dah dalam dinding. Masa kerja-kerja hacking, beberapa kali dimarah dengan jiran sebab, saya buat hari minggu. Nak buat macam mana. Kerja diteruskan ke toilet, plaster ceiling dan penukaran pintu.

Kerja kerja di atas tak semua saya buat sendiri. Untuk plaster ceiling dan piping toilet saya perlukan bantuan. Begitu juga kerja kerja memecah jubin toilet asal. Setelah siap kerja-kerja sebelum ini, pemasangan jubin toilet dilakukan. Kemudian saya mulakan proses melicinkan dinding untuk coloring. Ambil masa dan memenatkan.

Guru saya YouTube. Hahahaha. Macam mana pun banyak juga kesilapan yang saya buat. Contohnya saya terpaksa cat semula rumah disebabkan tersilap penggunaan cat primer. Benda basic pun boleh salah. Cat balik. Sakit badan juga lah buat kerja kerja mengecat ni. Berapa banyak layers lah nak buat.

Setelah siap, ini masa yang saya paling suka, pasang lampu. Sebab masa ni, dah nampak bagaimana shading yang kita pilih akan naik. Sampai ambil cutilah. Bengang kalau ada short kat mana-mana wiring atau bulb rosak. Kena pergi kedai balik tukar. Then buat tiang pemisah. Plywood digabung digam. Untuk finishing, tampal dekat pelekat kayu.

Siap lighting, flooring pulak. Ni pun ambil masa. 3 hari sebab bukak balik sebab tak kemas. Baru belajar katanya. Saya gunakan Solid Hardwood untuk ruang tamu, bilik. Untuk Vinyl, saya gunakan di dapur dan kawasan hadapan tandas. Untuk pastikan skema warna adalah sama, sekali lagi saya guna “Sketch Up”. Saya dapatkan sample dan masukkan dalam 3D modeling.

Ok, seri dah naik. Masa untuk dekorasi. Saya mulakan dengan pemasangan bingkai gambar. Saya gunakan 32 photo yang saya ambil sendiri mengikut tema. Black and White, landscape view, people portrait, best photo, moment dan tribute. Nasib baik Fotokem bagi baucer printing, saya save dalam RM 600++ untuk printing. Bila dah siap, dah gantung, pasang lighting, cunlah. Suka sangat.

Seterusnya perabot, saya cuba untuk menerapkan “modern minimalist home decor”. Penggunaan perabot mesti ada nilai tambah pada ruang. Tidak perlu beli semua jika tidak digunakan. Lagipun rumah saya duduk sekarang dah banyak sangat barang. Nanti double perabot pula.

Pemilihan perabot juga telah dipilih semasa planning, dah saya terpaksa survey di IKEA untuk memastikan mengikut planning. Pemasangan perabot juga mengambil masa kerana ada yang perlu dipasang sendiri dan digantung. Contoh kitchen cabinet, tv cabinet, sink, toilet cabinet, mirror dan lain lain. Sekali lagi kena marah dengan jiran sebab buat bising masa drilling.

Then siap, masanya untuk sentuhan, langsir semua dibeli di Nilai 3, murah berbanding ambil upah atau di kedai home decor. Jauh beza. Saya sebenarnya tak suka langsir. Cuma ruang balkoni sahaja gunakan langsir. Yang lain gunakan tirai. Lebih nampak ringkas dan moden.

Alhamdulillah, akhirnya siap juga. Mulanya macam tak percaya juga. Dalam hati, boleh juga aku buat benda benda ni semua dengan tangan 4 kerat ini. Kira boleh bertukang rupanya aku. Hahahahaha.

Bila kira-kira balik, saya dapat jimat yang amat sangat. Ini kerana sebelum mula kerja, saya ada dapatkan sebut harga. Harga untuk ubah suai adalah 3 kali ganda dari apa yang saya belanjakan. Semua resit saya simpan untuk track budget.

Lagi satu, kenapa saya ambil keputusan untuk buat sendiri, banyak kontraktor tak mahu ikut design yang saya buat. Katanya yang dicadangkan lebih cantik. Tp sebenarnya bila ikut kata kontraktor, kalau ada ribuan RM, semua boleh jadi. So, sebab dah frust, lebih baik buat sendiri.

Post saya ini hanyalah cuma berkongsi keseronokan bertukang sendiri dari A sampai Z. Banyak benda saya belajar dan kesabaran adalah kunci untuk melakukan kerja mcm ini. Sampai satu ketika, dalam hati kata “sudah lah, penat lah nak fikir. Baik buat benda lain” Tapi sikit-sikit saya pujuk diri dan kerja pun jalan balik.

Lagi satu, terima kasih yang membantu. Kalau takde orang bantu, tak jalan juga. Terima kasih atas pinjaman tenaga dan masa. Terima kasih juga yang pinjamkan peralatan. Sayang semua

Yes!!!!, saya berjaya. Orang kata hendak seribu daya tak hendak seribu dalih. Puas hati kerja tangan sendiri. Dari kosong rumah ni, sikit sikit, Alhamdulillah, siap.

HANYA GARISAN RINGKAS, SUDAH CUKUP MEMBUAT KATIL ANDA TAMPIL MEWAH DAN MEGAH

LENGKUNGAN KLASIK INSPIRASI DARIPADA KAKI PERABOT ART NEAVOU, MEMBERI NIKMAT PANDANG PADA RUANG KAMAR

Menemani mu dengan penuh setia bersama limpahan gaya elegan nan mempersona. Bagi yang romantis sudah pasti akan terasa sentuhan kasih sayang empat orang kekasih menemani dirinya melelapkan mata saban malam. Masuk apakah ini hanya melihat katil bertiang empat dengan pelbagai rekaan yang tidak pernah hampakan pemilik kediaman.

ANDA BERSEDIA MEMILIKI KATIL SEUMPAMA INI?

Katil bertiang empat, biar klasik mahu pun moden tetap memberi satu rasa kagum kita dalam tata hias kamar beradu. Baik tiang sahaja tanpa struktur sambungannya yang membentuk seperti kanopi. Masing-masing punya kelebihan dan peminat sendiri. Malah terdapat sedikit perbezaan dari tema Inggeris, Perancis, moden dan kontemporari. Apa yang pasti kemegahan rekaan katil bertiang sememangnya tidak pernah menghampakan. Kepuasan memilikinya apatah lagi beradu di atasnya. Baik yang bersaiz king atau queen, pastikan pilihan anda tepat pada ruang kamar, bajet dan konsep. Simple-simple aja di IMPIANA

Apakah sebenarnya yang cuba dinyatakan di sini? Bagaimana pereka boleh membabitkan unta dalam misi rekaan produk mereka? Bagi yang agak asing dengan terma ni pasti tertanya-tanya. Sebetulnya ia merupakan salah satu rekaan sofa yang popular di pasaran. Camel Back sofa. Ia bukan sahaja cantik malah cukup elegan dengan lengkungan dan bonjolan umpama titik puncak pada set perabot ruang tamu kita.

Camel Back sofa didatangkan dalam pelbagai bentuk. Dari English Country ke kolonial Amerika, ke moden klasik dan klasik tulen. Ia bukan sahaja cantik malah menjadikan ruang tamu kita nampak lembut dan tidak kekal kejung sebagaimana banyak sofa lain yang dempak. Cuma selalunya ia sesuai dengan konsep kedesaan atau kolonial yang mana inspirasi dunia di timur tengah semasa itu sedang popular.

Cantik dibiarkan polos dan hanya bentuknya sahaja menarik pandangan mata kita. Pun begitu, ramai juga pemilik kediaman gemarkan sofa ini berbunga kecil bagi menambah nilai femininnya. Biar pun anda menggemari bentuk seumpama ini, cukup hanya sebuah di dalam sebuah ruang. Mungkin anda boleh mengulangi bentuk seumpama ini di kepala katil kamar beradu anda sebagai satu identiti tata hias kediaman anda. Simpla-simple je di IMPIANA.

Anak-anak kini sudah pun memasuki alam persekolahan. Pasti pelbagai kerja rumah dan kerja-kerja lain harus di bereskan. Jadi kamar si manja juga perlu mengalami sedikit perubahan. Untuk mereka belajar dan menumpukan perhatian serta menempatkan segala keperluan sekolah harian juga sekolah agama.

Idea ruang membaca atau belajar sebenarnya juga mudah. Cari sahaja bahagian ruang kamar yang boleh memuatkan meja membaca dan kabinet meyipan buku sekolah. Mungkin bagi perabot seperti meja, ia mempunyai ukuran tetap tetapi kerusi anda boleh cari yang mesra kanak-kanak dan boleh dilaraskan dengan mudah. Kini pereka menyediakan pelbagai ilham kreatif dan mesra ruang bagi anak-anak belajar dengan selesa dan segala keperluan sekolah tersusun dengan rapi serta tidak bersepah-sepah.

Jadi ia bukan sahaja memberi motivasi kepada anak anda belajar malah adalah point anda membebel jika malas belajar …heheh simple-simple je di IMPIANA…..


Pintu Rumah Ajaib Wujud? Terus Ke Alam Lain Ke? Baca Dan Lihat Gambar Dalam Artikel Ini.

Pintu rumah adalah sebuah objek atau komponen yang utama di rumah kita. Kalau tiada pintu rumah, macam mana nak merasakan keselamatan itu. Pintu rumah ini ada pelbagai jenis di seluruh dunia. Bentuk moden dengan design pintu yang minimalis dari kayu, dapat memberikan aura elegan itu kepada rumah anda. Jikalau anda mahu tahu, kita seharusnya mempertimbangkan design pintu minimalis ini yang akan kita gunakan. Walaubagaimanapun, seperti saya cakap tadi, pintu rumah adalah sumber keselamatan kita. Jadi, perlulah kita teliti dalam memilih design pintu yang seeloknya.

Seterusnya, apakah kepentingan model atau jenis pintu ini sangat penting? Tentu sahaja design pintu cantik bagi Rumah Minimalis ini akan memberi kesan kepada tetamu kita. Bayangkan, mereka lihat pintu rumah kita sahaja, sudah menggambarkan diri kita ini bagaimana. Pada zaman dahulu dengan sekarang, kita boleh lihat berbeza designya. Dulu, jenis pintunya adalah klasik yang penuh dengan ukiran yang banyak. Berbading dengan design sekarang, pintu minimalis ini sangat menjadi tatapan orang ramai kerana ia cukup simple tetapi ia masih kelihatan lawa dan keselamatannya lebih terjamin. Kebimbangan kos yang tinggi untuk memasang pintu minimalis ini, tidak perlu dirisaukan kerana kos nya sangat mampu dimilik oleh orang ramai.

Untuk Memilih pintu rumah minimalis ini, ada beberapa tips yang perlu diikuti. Sebagai contoh, Bahannya mestilah yang dapat tahan dari cuaca, ukurannya pula mesti tidak terlalu besar dan tidak terlalu kecil. Ia mesti sederhana sahaja. Tips-tips yang lain pula, perlulah rajin dalam menyelidik dan kaji apa model-model lain yang ada. Begitu juga dengan design dan warnanya, perlu pilihnya yang dapat membangunkan wajah pintu dan rumah anda.

Akhir kata, saya berharap artikel ini dapat memberi manfaat kepada orang ramai dalam ilmu tentang pintu-pintu tersebut. Kalau tidak tahu apa pintu yang bagus, bolelah rujuk kepada orang yang lebih pakar ataupun boleh lihat mana-mana di media sosial untuk mengetahui lebih medalam.

Sebagai pemilik rumah jika suatu hari nanti anda ingin menjual kediaman sudah pastinya anda berharap dapat menjual dengan harga terbaik. Ini kerana kediaman adalah salah satu instrumen pelaburan yang mampu memberi pulangan berbaloi jika kena caranya. Entri kali ini adalah berkisar tentang beberapa perkara yang bakal membuatkan nilai kediaman anda ‘jatuh’ di mata pembeli.

INGAT, jangan ambil mudah tentang tip ini, kerana sudah pastinya anda mahukan harga terbaik dari pelaburan anda yang bertahun lamanya. IMPIANA senaraikan beberapa perkara yang wajib anda ambil berat dan perlu dielakkan jika anda memasang niat untuk menjual kediaman yang dimiliki di masa akan datang.

Warna cat yang lusuh dan tidak sesuai

Ini memang turn off sepantas kilat, perkara pertama yang akan dilakukan ketika pemeriksaan rumah adalah melihat kepada warna cat yang menghiasi dinding kediaman. Sebelum anda menjual rumah anda, pastikan anda mengajak rakan lain atau pun jika ada bajet lebih bolehlah mengupah profesional untuk menilai warna cat kediaman anda. Pandangan anda mungkin valid untuk anda sahaja, tetapi bagaimana pandangan orang lain? Alternatif lain adalah, warnakan sahaja cat warna putih di seluruh dinding kediaman agar rumah anda nampak seperti baharu.

Habuk

Kita sendiri akan sentiasa memastikan rumah kita bebas dari belenggu habuk yang muncul di setiap inci kediaman. Inikan pula jika rumah anda didatangi bakal pemilik baharu dan nampak banyak habuk di seluruh kediaman. INGAT, pastikan rumah anda bebas dari habuk dan kelihatan bersih baru iklankan rumah di mana-mana laman web jualan rumah yang sah.

Bau yang tidak menyenangkan

Jika anda berniat untuk menjual kediaman anda dan anda merupakan seorang perokok, mungkin ini masanya untuk anda kurangkan seketika aktiviti merokok kerana tidak semua orang sukakan kediaman yang baru dibeli sudah dicemari dengan bau asap rokok. Elakkan penuh dengan bekas abu rokok bersepah di dalam rumah. Selain itu, periksa juga saluran perpaipan rumah anda, salur paip dapur yang tersumbat juga boleh menyumbang kepada bau yang tidak menyenangkan. INGAT, jangan ambil mudah isu ini.

Bersihkan semak samun dan lalang di luar rumah

Kepada pemilik rumah, pastikan anda membersihkan segala semak samun seperti lalang yang tumbuh di halaman rumah. Semak samun ini akan membuatkan pembeli kurang berminat kerana ia bukan sahaja mengundang rasa takut disebabkan mungkin banyak haiwan merbahaya, malah ia juga mencacatkan pemandangan visual rumah tersebut. Letakkan diri kita sebagai pembeli, jika barang yang ingin dibeli kelihatan cantik secara tidak langsung yang tidak berkenan terus berkenan jadinya!

Harga yang tidak masuk akal

Bila berlaku penjualan, maka ianya akan melibatkan dua pihak iaitu, pembeli dan penjual, point ini merujuk kepada penjual sama ada ejen jualan rumah atau pemilik asal. Banyak berlaku kes rumah yang tidak dijual bila diselidik secara teliti, berlaku masalah daripada penjual yang meletakkan harga rumah melebihi nilai pasaran semasa serta bank. Alternatif kepada isu ini, penjual sebaiknya menyemak harga pasaran atau boleh meletakkan di bawah harga pasaran sedikit, inshAllah rumah anda akan terjual dengan cepat, tetapi jangan lupa point-point yang di atas. Harga cantik tapi keadaan rumah buruk pun tidak boleh juga.

Gagal memberi sebab yang kukuh kepada pembeli

Rumah sudah cantik, harga pun berpatutan, tapi masih tidak terjual, mana silapnya? Mungkin anda kurang dari segi pemasaran atas talian yang disini promosinya tidak memerlukan perbelanjaan wang, cuma skil anda menjual menjadi beza di antara penjual rumah yang lain. Trik paling mudah adalah, pamerkan gambar lengkap setiap sudut kediaman anda di laman web jualan dan mungkin anda boleh menarik lagi pembeli rumah dengan free gift mudah iaitu sofa serta kerusi kayu. Tetapi akhirnya ia bergantung kepada kreativiti anda semasa memasarkan produk (rumah anda).

Gambar yang tidak banyak serta maklumat yang tidak lengkap selalunya menjadi punca iklan jualan anda kekal begitu sahaja tanpa ada maklum balas dari pelanggan yang berminat, jika anda tidak membantu diri anda, tiada siapa yang dapat membantu.

Bekas simpanan plastik yang paling terkenal sudah pastinya mak-mak akan sebut Tupperware. Walaupun beli dekat kedai RM 2.00, tetap sebut Tupperware. Jelas, jenama ini memang sentiasa diingati. Tapi, tidak kira lah bekas makanan plastik anda tu mahal atau murah, kalau tak dibersih dan disimpan dengan betul, ia akan berbau dan adakalanya rosak tanpa disedari mengundang ancaman lain kepada pengguna.

Oleh itu, cucian dengan air sabun semata-mata belum tentu dapat memastikan bau dan kotoran pada bekas makanan plastik anda bersih 100%. Berikut, IMPIANA kongsikan tip betul cara cuci, simpanan dan penggunaan yang perlu dilakukan mak-mak ketika menggunakan bekas makanan plastik. Tip ini terpakai untuk semua jenis bekas makanan plastik tidak kira mahal atau pun yang murah.

1. Gunakan air suam bersabun dan kain lembut atau span
2. keringkan menggunakan kain lembut atau biarkan ia kering sendiri sebelum disimpan
3. Jauhkan dari panas bagi tujuan mengeringkan bekas yang telah dibasuh
4. Gunakan baking soda untuk kotoran degil

1. pastikan ia kering sepenuhnya sebelum disimpan
2. Simpan bekas makanan dalam keadaan penutupnya terbuka bagi tujuan penggudaraan dan elak berbau

1. Pastikan makanan atau minuman yang hendak dibungkus sejuk terlebih dahulu
2. Elak penggunaan alatan tajam seperti pisau garfu
3. Tidak semau bekas makanan sesuai untuk digunakan bagi memanaskan makanan di dalam microwave. Lapisan pelindungnya mudah tertanggal dan mencemarkan makanan. Guna bekas yang tertera sesuai atau dikhaskan untuk kegunaan microwave

1. letak surat khabar atau arang di dalam bekas makanan dan tutup rapat. biarkan 2-3 hari. jika masih berbau, biarkan ia dalam tempoh lama
2. Basuh beaks menggunakan baking soda
3. cuci dengan jus lemon atau cuka dan bilas dengan air bersih
4. buka tutup bekas apabila tidak digunakan

Sunway Sanctuary, sebuah kediaman persaraan warga emas terkemuka di Malaysia oleh Sunway Healthcare Group kini telah pun dibuka. Untuk maklumat anda, ia telah dibangunkan bagi bertujuan untuk memenuhi permintaan yang sedang meningkat dari komuniti warga emas yang berkemampuan di Kuala Lumpur, kediaman mewah yang unik ini adalah khusus untuk pesara dan pra-pesara yang aktif agar mereka dapat menikmati penjagaan premium yang menyeluruh dari segi gaya hidup, kesihatan dan kesejahteraan mereka.

Pusat penjagaan Sunway Sanctuary, residen hanya perlu membayar yuran bulanan untuk menikmati semua kelengkapan sedia ada berbanding daripada membeli harta persaraan dan terikat dengan komitmen jangka panjang.

Sunway Sanctuary merupakan sebuah kediaman berservis penuh dengan 235 studio serba lengkap, suite perkhidmatan dengan pilihan satu atau dua bilik tidur yang direka berdasarkan enam teras utama, setiap satu bertujuan untuk menyediakan pengalaman hidup yang luar biasa. Ini termasuk lokasi yang strategik dalam bandar bersepadu, di mana pelbagai perkhidmatan dan kemudahan boleh didapati dalam jarak berjalan kaki. Pembangunan ini juga mengutamakan kesejahteraan holistik, dengan tumpuan yang seimbang untuk memupuk minda, badan dan jiwa.

Residen boleh menikmati pelbagai pengalaman yang dirancang rapi seperti bengkel rekreasi, lawatan dan sambutan perayaan yang memupuk persahabatan baru. Sunway Sanctuary menampilkan kemudahan yang disusunkan khas untuk kecergasan, kesihatan dan pengisian masa lapang, memastikan residen mempunyai segala yang mereka perlukan untuk gaya hidup yang sihat dan aktif. Kehidupan yang elegan terjamin melalui reka bentuk dalaman menarik yang menekankan keselesaan, keselamatan dan kemudahan akses.

Akhir sekali, Sunway Sanctuary dihubungkan terus ke Pusat Perubatan Sunway yang terkenal, menyediakan residen dengan akses mudah kepada perkhidmatan penjagaan kesihatan yang berkualiti.

Selain itu, kawasan dengan keluasan 100,000 kaki persegi turut disediakan bagi kemudahan kesihatan dan gaya hidup untuk dinikmati oleh residen. Ini termasuk kolam renang infiniti air panas masin, dan dek tinjauan dengan pemandangan Sunway City Kuala Lumpur yang menakjubkan, gimnasium terkini untuk penggemar aktiviti kecergasan, teres luar untuk yoga dan meditasi, perpustakaan dengan ruang kerja bersama, bilik permainan, pawagam, bilik karaoke, restoran serta bilik mesyuarat dan bilik majlis untuk acara peribadi atau aktiviti komuniti.

Dibandingkan dengan konsep rumah jagaan (nursing homes) yang sedia ada, Sunway Sanctuary ialah sebuah pembangunan moden, direka khusus untuk warga emas yang aktif serta menawarkan perkhidmatan peribadi yang disesuaikan dengan keperluan individu. Jurulatih professional tersedia untuk melakukan sesi senaman kecergasan dan memberikan bantuan dengan keperluan dan tugas harian, supaya residen dapat mengekalkan kebebasan mereka dan menikmati gaya hidup sempurna.

Sunway Sanctuary juga menawarkan perkhidmatan pengangkutan untuk kemudahan residen yang ingin melihat kawasan sekeliling. Selain itu, perkhidmatan pengurusan dan perancangan acara juga disediakan untuk majlis-majlis khas, membolehkan residen menyambut majlis keraian bersama keluarga dan rakan-rakan dengan penuh gaya.
Sebagai tumpuan kepada kesejahteraan holistik, kemudahan ini turut menganjurkan program dalaman di mana setiap residen akan mempunyai akses kepada penyelaras kesihatan peribadi untuk pendekatan yang lebih disasarkan dan disesuaikan dengan gaya hidup mereka. Pakej kesihatan eksklusif juga ditawarkan kepada warga emas yang berumur 55 tahun ke atas, termasuk warga Malaysia, ekspatriat dan pelancong asing.

Selain itu, Sunway Sanctuary juga menempatkan sebuah pusat kesihatan dengan kakitangan yang berkelayakan untuk menyediakan pemeriksaan kesihatan asas, ujian darah, pemantauan tetap dan nasihat pemakanan dan diet. Bagi kes yang lebih serius, residen akan dirujuk ke Pusat Perubatan Sunway yang terletak bersebelahan dengan Sunway Sanctuary.

Sunway Sanctuary kini sedia untuk menerima tempahan dan menawarkan pakej Penginapan Pesara (Retirement Staycation) bagi memberi peluang untuk mereka yang berminat merasai gaya hidup Sunway Sanctuary sebelum membuat komitmen jangka panjang. Ia adalah cara yang baik untuk mengalami pengalaman komuniti dan menilai sama ada ia sesuai dengan gaya hidup yang diinginkan.

Pakej yang ditawarkan termasuk kemudahan naik taraf bilik, makanan harian, perkhidmatan pengemasan bilik, akses kepada kemudahan kesihatan dan aktiviti rekreasi dan riadah.

Untuk mengetahui lebih lanjut tentang Sunway Sanctuary serta perkhidmatan uniknya, jadualkan lawatan anda di +6019 313 0061.


Ikut 2 Tip Mudah Ini Nak Tahu Pokok Pasuan Anda Cukup Air Atau Tidak

Tanda-tanda tumbuhan berpasu mengalami kekeringan

Ada kalanya tumbuhan juga boleh menunjukkan tanda-tanda hidrasi. Tetapi anda boleh mengelakkan keadaan tersebut dari berlaku. Jika tanda-tanda tersebut berlaku kepada tumbuhan berpasu, rawatan intensif perlu dilakukan segera seperti meletakkan tumbuhan berpasu di bawah teduhan untuk beberapa hari sehingga ia kembali segar. Ada kalanya tanah yang telah mengalami hidrasi sepenuhnya akan mula mengeras, oleh itu mengembur perlu dilakukan untuk memastikan air yang disiram dapat diserap segera oleh tanah dan akar.

Antara petanda tumbuhan berpasu mengalami hidrasi adalah daun tumbuh dalam kadar yang perlahan dan tidak mengikut saiz yang sepatutnya. Selain itu juga, daun akan gugur dengan banyak dan kudup bunga juga mulai gugur. Dalam masa yang sama apabila daun sudah mula berwarna perang, kekuningan, mengeriting dan kering ini bermakna tumbuhan anda sudah berada di tahap kritikal. Jika tidak diberi rawatan segera ia akan mati.

Tanda-tanda tumbuhan berpasu terlebih siraman

Ada kalanya penyiraman terlalu kerap dan berlebihan boleh menyebabkan tumbuhan bermasalah. Ini akan menyebabkan tanah sentiasa basah (waterlogging). Apabila tanah lembap ia akan menjadi tempat yang sesuai untuk pembiakan kulat dan bakteria yang boleh mengancam tumbuhan. Selain itu juga ia akan menyebabkan akar lemas hingga menyebabkan batang pokok mudah lembik. Serangga perosak akan mudah menyerang tumbuhan yang berada dalam kondisi tersebut.

Tanda-tanda utama yang boleh dikenal pasti jika tumbuhan berpasu terlebih siram ialah apabila daun dan pucuk mula gugur serentak. Batang pokok pula akan mulai lembik akibat daripada kadar air yang diserap oleh akar terlalu banyak. Selain itu juga, kesan tersebut dapat dilihat pada kudup bunga. Kudup bunga mula dipenuhi kulat putih terutama pada tangkainya. Daun melecur merupakan salah satu petanda yang kerap berlaku untuk tumbuhan yang mempunyai kadar resapan air berlebihan.

Jika tanda-tanda ini berlaku, ambil tindakan segera untuk mengelak daripada tumbuhan anda terus mati. Antara langkah yang perlu dilakukan, angkat tumbuhan berpasu anda ke kawasan yang mempunyai sinaran matahari secara langsung sekurang-kurangnya lapan jam sehari. Melakukan penanaman semula juga boleh membantu untuk menyelamatkan tumbuhan anda. Gantikan keseluruhan tanah yang terdapat di dalam pasu dengan tanah yang baru dan kering. Tidak perlu melakukan sebarang penyiraman selepas penanaman semula di lakuan sehingga tanda lebihan air yang terdapat pada pokok hilang.

Keledek, antara tanaman umbisi yang mempunyai harga yang tinggi. Sedapnya keledek ni memang kalah kentang. Sebab itu, ada sesetengah juadah lebih enak digantikan dengan keledek berbanding kentang. Namun, ramai ingat nak tanam ni perlu kawasan yang luas dan batas tanaman. Namun, melalui perkongsian Jusery Jausin keledek yang disemai di dalam pasu plastik memang menjdai. Dalam tempoh 3-4 bulan dah boleh tuai. Nak tahu cara-caranya, tonton video yang disediakan

Tanam cili memang mudah. Tapi, pokok cili antara tanaman yang juga mudah diserang penyakit. Bukan sahaja penyakit yang akan menyebabkan cili tak mengeluarkan hasil yang optimum. Ada beberapa perkara lain yang perlu diteliti. Antaranya ialah:

1. Pilih tempat yang dapat pencahayaan yang baik. Sebaiknya dapat cahaya matahari penuh dari jam 8pagi hingga 5 petang. Jika tanam di tempat redup menyebabkan pokok cili tinggi dan berbuah kecil.

2. Anda boleh tanam terus di tanah, pasu bersaiz 16×16 (medium campuran tanah kuning+topsoil+pasir) atau polybag guna sistem fertigasi.

3. Jika tanam terus di tanah, gembur dan rawat guna kapur dan taburkan baja tahi ayam. Masalah tanam terus di tanah adalah cili mudah diserang serangga bawaan tanah.

4. Masa memindahkan anak cili adalah berumur 3-4 minggu selepas di semai. Pindahkan diwaktu petang kerana cuaca tidak panas.

5. Jika tanam di tanah, siram pokok cili dua kali sehari iaitu pagi dan petang. Jika guna sistem fertigasi, siraman secara automatik menggunakan timer biasanya dibuat 4-5 kali sehari.

6. Tanah yang terlalu lembap boleh mengundang penyakit dan menyebabkan akar cili mereput lalu pokok mati. Elakkan tanam di kawasan yang bertakung atau sering di naiki air.

7. Cili matang bila 70% warna cili berkilau dan berwarna merah. Waktu paling sesuai memetik adalah selepas 9 pagi keatas kerana embun sudah kering.

8. Jangan biarkan cili basah, keringkan dahulu sebelum di simpan lama. Jika buah telah dipetik, baja buah perlu cepat diberikan pada pokok semula.

Dewasa ini ramai sedar akan keperluan tanaman organik. Paling ditekankan dalam penanaman organik adalah penggunaan baja dan racun serangga. Bagi mereka yang mengusahakan kebun organik, segala apa yang mungkin untuk memastikan tanaman mereka sihat akan diusahakan selian penggunaan kimia.
Disini terdapat beberapa trik dan tip orang lama dalam berkebun yang amat sesuai digunakan bagi anda yang mengusakan kebun secara organik. Kebanyakkan tip dan trik yang disenarikan hanya menggunakan bahan-bahan mudah dapat dan tidak memerlukan belanja yang banyak. Sungguhpun ada antara bahan yang digunakan najis dan kotoran, namun ia adalah baja dan racun serangga yang paling berkesan dan mujarab.

6. Paku pokok
Pokok susah nak berbuah. Sebelum ini, Laman impiana pernah kongsikan cara untuk memaksa pokok berbuah iaitu dengan menetak dan mengugut [klik sini untuk artikel lengkap]. Selain itu juga, anda boleh cuba kaedah yang telah di gunakan sejak berkurun ni iaitu dengan memaku pada batang pokok. Perasan tak di kampung pada pokok pelam terdapat paku? kecil-kecil dulu ingat ia untuk sangkut pasu ke apa. Sebenarnya ia adalah salah satu tip untuk memaksa pokok berbuah dan teknik ini turut digunakan oleh masyarakat di luar negara.
Pokok epal yang sudah tua dn enggan berbuah apabila di paku apda pangkal batangnya mula mengeluarkan buah. Di india pula, pokok kelapa yang tidak berbuah di paku dan ia menghasilkan tandan buah baru.

7. Rendaman paku karat
Bagi tanaman yang mempunyai masalah kekuranagn iron atau dipanggil iron chlorosis boleh menggunakan petua ini. Petanda tanaman anda mempunyai amsalah ini adalah apabila daun baru kelihatan kekuninggan.

8. Air kelapa
Air kelapa diperkaya denagn pelbagai miniral. Ia kerap menjadi pilihan bagi pekebun-pekebun organik bagi tujuan menggalakkan pertumbuhan akar terutamanya bagi tanama yang baru di semai atau ditanam semula

9. Pacak duit siling
Tidak semua duit syiling boleh dijadikan penabt mencegah serangga perosak. Hanya yang diperbuat dari tembaga yang mempunyai tidak balas tersebut. Tebaga diperakui mempunyai sifat rintangan terhadap serangga perosak terutamanya bordeaux. Selain menanam duit syiling disekitar tanaman, anda boleh cuba hasilkan air rendaman duit siling tembaga dan siram atau semburkan pada tanaman. Ia mampu membunuh telur dan larva serangga yang terdapat di dalam tanah mahupun pada permukaan daun

10. Semburan air sabun
Aphids antara serangga perosak utama tanaman. Serangga haluspenghisap tanaman ini mudah dan cepat membiak. Kebiasaanya semut adalah agen pembawa serangga ini kepada tanaman anda kerana aphids adalah antara makanan kegemaran semut. Terdapat pelbagai racun kimia dan organik yang boleh digunakan untuk mengawal serangga perosak ini. Namun yang paling mudah dan cepat adalah dengan menggunakan air sabun basuh pinggan. Capurkan 2 sudu cecair pencuci pinggan di dalam i gallon air dan kacau rata. Semburkan air sabun tersebut pada keseluruahn tanaman terutamanya kawasan yang dijangkiti.